Glasanje na nedeljnim izborima u Skoplju (AP Photo/Visar Kryeziu)\nNajviše glasova na nedeljnim izborima u Makedoniji osvojila je vladajuća partija VMRO-DPMNE dugogodišnjeg premijera Makedonije Nikole Gruevskog. Za nju je glasalo 38,06 odsto glasača, dok je za opozicioni Socijaldemokratski savez Makedonije lidera Zorana Zaeva glasalo tek petnaestak hiljada ljudi manje, tj. 36,69 odsto birača.\nKoalicija oko VMRO-DPMNE osvojila je 444.014 glasova, a koalicija oko SDSM 428.683, saopštila je u ponedeljak rano ujutro Državna izborna komisija na osnovu 99,34 odsto prebrojanih glasova. Najjača albanska partije DUI osvojila je 85.774 glasa, Pokret BESA 57.749, Alijansa za Albance 35.103 i DPA 30.971, javila je MIA.\nDržavna izborna komisija obradila je 99,72 odsto mesta, a nisu prebrojani još samo pojedini glasovi iz dijaspore. Prebrojavanje preostalih biračkih mesta ne bi trebalo da može da značajno promeni izborni rezultat, smatra većina komentatora, mada ima i analiza prema kojima da bi VMRO izgubi jedan glas u korist SDSM-a, što u tesnoj borbi pretstavlja značajnu razliku.\nDIK nije ni do ponedeljka uveče objavio konačne rezultate, iako je trebalo da to učini u podne istog dana. Nazime, rok za saopštavanje zvaničnih rezultata ističe u sredu, ali su do sada konačni rezultati uvek saopštavi do 13 sati narednog dana od izbora.\nZbog toga, javnost u Makedoniji ni 24 sata nakon zatvaranja birališta nije u prilici da vidi zvaničnje projekcije brojnog stanja u parmalentu koji ima 120 mesta i od čijih se poslanika očekuje da izvuku zemlju iz duboke političke krize.\nPrema projekciji na osnovu aktuelnih rezultata, VMRO-DPMNE bi trebalo da ima 51 mandat, SDSM 49 mandata, albanska partija DUI 10 mandata, Besa pet mandata, Alijansa za Albance tri i DPA dva mandata, javlja B92.\nVMRO i DPA u poslednjih deset godina bili partneri, pa se očekuje da bi Gruevski mogao da ima bar tanku većinu od 61 poslanika u Sobranju. Ipak, analitičari ističu da je DUI ključni pregovarač u postizbornom periodu i da je moguće da se situacija promeni.\nVeć tokom izborne noći je nagovešteno da bi politička kriza mogla da potraje, jer su i Gruevski i Zaev proglašavali pobedu, a opozicija je čak i proslavila trijumf ispred zgrade makednoske vlade uz poruku da je "režim Gruevskog pao za jedan mandat".\nSkopski Kurir tvrdi da je u DIK-u situacija haotična, a javnost se pita da li se na tu instituciju vrši pritisak u određivanju mandata između vlasti i opozicije.\n"Albanci izgubili mandate"\nLider albanske Demokratske unije za integracije (DUI) Ali Ahmeti s ljutnjom je u nedelju uveče konstatovao da su Albanci izgubili mandate na vanrednim parlamentarnim izborima u Makedoniji.\nAhmeti je podsetio da je apelovao na glasače da ne rasipaju glasove i ne daju ih manjim strankama, već da se drže zajedno da pobedi DUI, a da ne izgube Albanci, prenela je MIA.\nMinistri spoljnih poslova iz zemalja Evropske unije i evropski komesar Johanes Han pozdravili su uspešne, fer i demokratske izbore održane u nedelju u Makedoniji, izjavio je šef makedonske diplomatije Nikola Poposki.\n"Uspešno održani fer i demokratski izbori je verovatno naš najveći dobitak, jer to je bio glavni preduslov da zemlja izađe iz političke krize.", rekao je Poposki i dodao da je Han posebno istakao veoma veliki odziv građana i izuzetno uspešan način na koji su održani izbori.\nTo je dobar argument za Makedoniju da se vrati na ključne prioritete za svoje građane, koji uključuju ekonomski rast, procese i reforme evropskih integracija, rekao je.\nOn je dodao da je sada nakon izbora, Briselu jasno da je sadašnji "status kvo" u vezi s pregovorima o pristupanju Macedonije EU neodrživ, javlja Tanjug.\nPoposki se u Briselu sastao i sa slovenačkim ministrom Karlom Erjavecom i austrijskim Sebastijanom Kurcom, kao i mađarskim Petrom Sijertom.\nSijeto je izjavio da Makedonija što pre treba da formira političku vladu, a Kurc da je srećan što je Makedonija, nakon duge i veoma teške krize, uspela da organizuje fer i demokratske izbore i dodao da očekuje da će nova vlada biti formirana što pre.\nSa druge strane, hrvatski evroparlamentarac Tonino Picula, koji je bio posmtrač na makedonskim vanrednim parlamentarnim izborima, misli da će se jedna vrsta neizvesnosti u toj državi nastaviti i u narednom periodu oko sastavljanja nove vlade.\n"Ovoga trenutka doista nije jasno ko bi nju trebalo da sastavi s obzirom na tu polarizaciju i ne zna se koliko će stabilna ta vlada biti", ocenio je Picula u izjavi za Hinu.\nPicula smatra da je moguće više scenarija, ali je najmanje izgledna velika koalicija jer to ne bi ništa rešilo s obzirom na duboke podele i razlike.\nJedino što povezuje VMRO-DPMNE i SDSM je jasna proevropska budućnost Makedonije, dok se po svim ostalim pitanjima bitno razlikuju, kazao je.\nNa pitanje hoće li možda EU pritisnuti albanske stranke da ne idu u koaliciju s Nikolom Gruevskim, Picula je kazao da je to teško reći, ali je dodao da neki spominju američku stranu koja je sigurno zainteresovana za događaje u Makedoniji.\nOvoga trenutka nije jasno kakva će biti politika nove američke administracije prema ovom delu Evrope, ali Amerikanci svakako jesu faktor koji ne bi trebalo zaobići, smatra Picula.\nPicula podseća da su izbori u nedelju bili posledica političkog dogovora u čijem je postizanju posredovala Evropska unija, sa svrhom da se zaustavi kriza koja traje već gotovo dve godine. Makedonija, zahvaćena unutrašnopolitičkim sukobima, nije mogla sama naći način za izlazak iz političke krize.


Višković se sastao sa rukovodstvima HET-a i Hidroelektrane Dabar | Trebinje Danas\nVišković se sastao sa rukovodstvima HET-a i Hidroelektrane Dabar\n08.02.2019. u 10:11\nPredsjednik Vlade Republike Srpske Radovan Višković tokom radne posjetu Trebinju sastao se sa rukovodstvima Hidroelektrana na Trebišnjici i Hidroelektrane Dabar.\nU 11.00 časova Višković će na radnom doručku razgovarati sa privrednicima grada Trebinja. Nakon sastanka u zgradi Elektroprivrede Republike Srpske u Trebinju biće objavljeno saopštenje.\nVišković će u 13.00 časova u trebinjskom Kulturnom centru prisustvovati prezentaciji „Idejno rješenje spomen-sela u Mrkonjićima“ koja će biti održana u okviru 6. naučnog skupa „Teologija u javnoj sferi“.\nPremijer Republike Srpske razgovaraće i sa rukovodstvom trebinjskog građevinskog preduzeća Herc gradnja. Nakon sastanka, koji će biti održan u upravi preduzeća u 13.30 časova, planirane su izjave za novinare.\nVišković će se u 15.15 časova sastati sa Njegovim preosveštenstvom vladikom zahumsko-hercegovačkim i primorskim Dimitrijem.\nNakon sastanka u zgradi Eparhije zahumsko-hercegovačke i primorske predviđene su izjave za novinare.\nPredsjednik Vlade Republike Srpske Radovan Višković je radnu posjetu Trebinju započeo sastankom sa zamjenikom gradonačelnika Mirkom Ćurićem i saradnicima, kao i sa sa članovima Gradskog savjeta Grada Trebinja.


Diploma i tržište rada | Fakultet političkih nauka\nDiploma i tržište rada\n(Ne)usklađenost obrazovnog sistema i tržišta rada bila je povod za održavanje tribine na Fakultetu političkih nauka, u organizaciji Fondacije Konrad Adenauer i nedeljnika Vreme.\nDekan Fakulteta prof. dr Ilija Vujačić istakao je da bi ova diskusija trebalo da podstakne dalje rasprave o situaciji u kojoj se nalaze studenti nakon završenog školovanja. „Veoma je važno uspostaviti vezu između Univerziteta i tržišta. Neophodno je da mladi nauče da svoje diplome pretvore u položaj za napredak u radu“, naglasio je Vujačić.\nHenri Bohnet, direktor fondacije Konrad Adenauer za Srbiju i Crnu Goru ukazao je na postojanje sličnih rasprava i u Nemačkoj. On je istakao da u njima moraju da učestvuju ne samo univerziteti i ekonomske strukture, već i studenti. Kao neophodno sredstvo za bolju perspektivu diplomaca naveo je sticanje praktičnog iskustva. „Mi u Nemačkoj imamo priliku za prakse tokom studija i to je ono što pomaže mladima da shvate čime u stvari žele da se bave“, naglasio je Bohnet.\nZoran Kostić, pomoćnik ministra prosvete i nauke, ukazao je da su znanje i edukacija ključne poluge ljudske civilizacije. „Razvoj obrazovanja ima smisla samo ako su u njega ugrađeni privredni i društveni rast, zato je važno obezbediti jednake šanse za sve. Država mora da osigura osnovno i srednje obrazovanje, besplatne udžbenike, jer jedino tako možemo postići demokratsku stabilnost i sposobnost društva za evropske integracije“. Pomoćnik ministra ukazao je na teškoće u usklađivanju obrazovanja i tržišta rada koje imaju zemlje u tranziciji, koje su posledica toga što tržište rada još uvek nije definisano i formirano, već je u procesu transformacije.\nNevenka Žarkić Joksimović, prorektorka za finansije Univerziteta u Beogradu, skrenula je pažnju na postojanje Centra za razvoj karijere, čija je osnovna funkcija da obezbedi praktično iskustvo studentima. Kao njegov glavni nedostatak istakla je nedovoljnu sposobnost da poveže fakultet sa kompanijama, tj. organizacijama, kao potencijalno mesto gde studenti mogu da obave praksu. Ali, prema njenom mišljenju, to nije jedini problem. „Ni studenti nisu prepoznali centar kao mesto koje može da im obezbedi to iskustvo“, smatra ona i predlaže da treba razmisliti da se na svakom fakultetu osnuje ovakva organizacija, a da Centar za razvoj karijere bude samo koordinator njihovih aktivnosti i organizator edukacija.\nKako to izgleda iz studentskog ugla, prisutnima je predočio Miša Živić, predsednik SKONUS-a. „Celokupni sistem obrazovanja postavljen je tako da je važno samo dobiti diplomu, a stvarni cilj treba da bude dolaženje do znanja. Mi, kao studenti, moramo da promenimo sebe i da stičemo znanja i veštine, koje nas nažalost ne uče na fakultetu“, smatra Živić. On je ukazao da studenti moraju da postanu svesni značaja znanja i da im to postane najznačajnije. „Veoma je bitno da stičemo nove kompentencije, informacije i da budemo proaktivni kako bismo napredovali. Ovaj vek je zasnovan na znanju i upravo to će biti najveća konkurentna prednost svih pojedinaca, a i država“, zaključio je Živić.\nMihael Šmit iz Privredne komore Nemačke u Srbiji naglasio je da poslodavci koji dođu u Srbiju mogu da budu zadovoljni veštinama i znanjem, koje studenti poseduju. „U Srbiji su studenti taoci bolonjskog procesa, koji nije završen. Specifično autoritarno socijalističko nasleđe ostavilo je tragove u obrazovanju. Mladi moraju više da uče, rade, zarađuju i budu produktivniji u ovom tehnološkom dobu. Problem je nedostatak motivacije i spremnosti na samoinaicijativu“, istakao je Šmit. On smatra da Srbija nije interesantno mesto za studiranje, ali i da bi poboljšanje toga bio veliki doprinos i dugoročni napredak za ovu zemlju. „Studenti nemaju dovoljno prakse i kreativne inicijative. Bolonja treba da se završi na pravi način i da se više pažnje posveti praktičnom obrazovanju“, ukazao je Šmit.\nVeljko Janjić, generalni direktor firme „Bexel consulting“, kao glavni uzrok loše situacije diplomaca ističe pogrešnu predstavu koju studenti imaju o sebi. „Moraju da razumeju da su upravo oni klijenti, kojima se pruža usluga. Razlog zašto pohađaju fakultet bi trebalo da bude sticanje što više znanja, koje u konkretnim primerima mogu da primene, kako bi sutra imali dobru platu“. On je ukazao da je neophodno da studenti promene svest o svom položaju, kako bi se on u budućnosti poboljšao. „Studenti su poslodavci na fakultetu, a proizvod obrazovanja jeste znanje, ali su i plate. Oni moraju da se edukuju i stručno usavršavaju da bi napredovali i da bi svoje veštine razvijali u oblastima, koje ih interesuju“, zaključio je Janjić.


Memić: Moramo biti pametni, ispoštujemo li dogovor, pobjeda neće doći u pitanje – Sport Centar Memić: Moramo biti pametni, ispoštujemo li dogovor, pobjeda neće doći u pitanje – Sport Centar\nSarajevske Sparse večeras očekuje novi meč drugog turnira sezone u Drugoj ABA ligi, a u 7. kolu će snage odmjeriti sa Mladosti iz Zemuna.\nUtakmica će biti odigrana u Boriku, banjalučkoj dvorani koja je domaćin ovog turnira, a pred meč s Mladosti govorio je Enis Memić, košarkaš Sparsa.\n“Očekuje nas protivnik sa veoma velikom agresivnošću i energijom tokom čitave utakmice, koju moramo odigrati pametno i sa dosta smirenosti. Ispoštujemo li sve navedeno i što smo se dogovorili u prethodna dva dana, pobjeda ne bi trebala doći u pitanje”, rekao je Memić.\nSparsi su trenutno trećeplasirani tim Druge ABA lige, a večerašnjim eventualnim trijumfom mogu izbiti i na sami vrh tabele. Mladost je šestoplasirana.\nUtakmica počinje u 21 sat, a direktan prijenos je na Areni Sport 3.


Ubrzani program registracije migranata na Lezbosu\nEvropska unija počela je da testira ubrzani proces registracije migranata na grčkom ostrvu Lezbos s ciljem da prevodioci i policajci, uz pomoć upitnika, što pre odrede njihovu zemlju porekla.\nViše hiljada ljudi kampuje na Lezbosu u blizini centra za registraciju koji je odabran za probni program, a ako bude dobro funkcionisao vlasti planiraju da ga primene i na drugim „vrućim tačkama“ na kojima se suočavaju sa prilivom stotina hiljada ljudi koji beže od rata i siromaštva.\nEU je odlučila da počne program na Lezbosu jer to ostrvo snosi najveći teret izbegličke krize u Evropi, gde je registrovano više od 300.000 migranata ove godine, trostruko više od populacije na ostrvu.\nNemačka je u ponedeljak saopštila da očekuje da će i drugi centri koji koji se suočavaju s velikim prilivom migranata početi s primenom ubrzanog procesa registracije.\nŠpanski policajac Francisko Ramos koji trenutno predvodi novi program rekao je da je cilj da se utvrdi „prava nacionalnost“ migranata.\n„Pojedini migranti ne govore nam istinu o svojoj nacionalnosti“, dodao je on.\nKako je navedeno, prevodioci koji ispituju migrante znaju regionalne dijalekte jezika, a podnosiocima zahteva za azil uzimaju se otisci prstiju pomoću skenera, pre nego što se pošalju informacije o njima grčkoj policiji.\nSlužbenici agencije za spoljni nadzor granica EU Fronteks sarađuju sa policijom i obalskom stražom u centrima za registraciju migranata.


Predstavnica SZO primila rusku vakcinu - Sputnjik Srbija\n10:05 11.02.2021 Preuzmite kraći link\n„Vakcinacija, kao i svaka druga medicinska intervencija, je individualna odluka svake osobe. U skladu sa nacionalnom politikom vakcinacije protiv kovida 19 u Ruskoj Federaciji, zemlji u kojoj se trenutno nalazim, vakcinisala sam se jednom od dve vakcine koje su odobrene na nacionalnom nivou“, rekla je Vujnovićeva, ne precizirajući o kojoj tačno vakcini se radi.\nIstakla je da se nakon vakcinacije dobro oseća.\n„Što se tiče odluke drugih ljudi (da se vakcinišu), to ostaje na njima i odnosi se na privatan život“, dodala je predstavnica SZO.\nU Rusiji su do sada registrovane dve vakcine protiv virusa korona – „Sputnjik Ve“ (Sputnik V) koju je napravio Centar „Gamaleja“ i vakcina Centra „Vektor“ – „EpiVakKorona“.\nSZO: „Lanset“ je dokazao kvalitet vakcine „Sputnjik Ve“\nRusija, EpiVakKorona, vakcina, szo


Miss Crne Gore: 13 djevojaka u trci za titulu - Vijesti | Radio Televizija Budva - Budva Crna Gora\nRadio Budva Live: Perper - Goro moja\nU hotelu „Ruža vjetrova“ na Velikom pijesku počele su finalne pripreme za izbor mis Crne Gore u organizaciji kompanije „Miss Monte“ i beogradske produkcije „Miss Yu“, a koji će ovdje biti održan u petak 15. avgusta u 21 sat.\nNa finalnom kastingu odabrano je 13 kandidatkinja, od ukupno 120 koje su ispunile uslove izbora - neudate, mlađe od 26 godina, bez djece, nisu razvedene, bez pirsinga, tetovaža i kompromitujućih snimaka.\nMjere nisu bile presudne, ali kandidatkinje su morale biti više od 170 centimetara, a najviša ima 185, težine su 50-55 kilograma. Do petka ih očekuju slikanja za katalog i video-buk, snimanje spotova, koreografije, predavanja.\nIzbor za Miss Crne Gore sjutra u Budvi\nGoran Musić proglašen za najboljeg sportistu Budve u 2014. godini\nStigao materijal koji riješava pojavu lažno negativnih testova


Naslovna Košarka Dirkenštajn, prvi Evropljanin u „besmrtnoj“ NBA petorci\nDirk Novicki je davno zacementirao status košarkaške legende. Međutim, ono što iz večeri u veče oduševljava sportski svet jeste činjenica da Novicki uvek želi „još košarke“. Štaviše, Dirkenštajn i u 39. godini života ume da zablista kao pre 11 leta kada je imenovan za najkorisnijeg igrača u ligi.\nČak i da mu je u kompletu napadačkih kvaliteta ostao „samo“ fejdavej zahvaljujući kojem je i izgradio platinasti status po mnogima najvećeg evropskog košarkaša svih vremena u NBA šampionatu, Novicki bi i dalje imao ubitačan karakter na parketu.\nNovicki je u dosadašnjoj karijeri primio mnoge nagrade i zaradio ogromna priznanja, a nastupom protiv Bruklin Netsa „plasirao“ se u petorku koja ima najduži staž u Asocijaciji kada je svojim 1458. susretom prestigao Kevina Garneta.\nSledeći na listi je „Njegovo leteće visočanstvo“.\n„Neću da kažem da ću 100% igrati i sledeće sezone, ali tako izgleda“, poručio je Dirk Novicki krajem prošle godine.


Ostali sportovi - Badminton: Univerzijada u Kazanju, Srbi spremni za takmičenje\nBadminton: Univerzijada u Kazanju, Srbi spremni za takmičenje\nNapisano u kategoriji Ostali sportovi, 6 jula, 2013\nSrpski badminton tim u sastavu, Milica Simić, Ilija Pavlović (takmičari), Milan Barbir (trener) i Radomir Jovović (tim menadžer), doputovao je u četvrtak, 4.jula 2013, u Kazanj (Rusija) koji će biti domaćin Univerzitetskih igara. Badmintonce, koji su prvi srpski sportisti koji su stigli u selo, dočekali Siniša Jasnić, predsednik Univerzitetskog sportskog saveza Srbije i Đoko Čučković, sekretar USSS. U toku dana se badmintoncima pridružili vaterpolisti i novinari „Sportskog žurnala“.\nNaši aduti Simićeva i Pavlović su već odradili prvi trening i to sa takmičarima Brazila, Dominikanske republike i Surinama a nakon upoznavanja sa dvoranom u univerzitetskim selom cela naša badminton delegacija je imala sjajne utiske i sa nestrpljenjem je očekivala početak takmičenja, koji je na programu u petak. Inače, badminton jedan od sportova sa najvećim brojem država učesnica, a konkurencija je će biti olovno teška. Utiske iz Kazanja preneo je Radomir Jovović, predsednik Upravnog odbora Badminton saveza Srbije:\n– “Vrhunac sadržajnog prvog dana boravka bila je svečana ceremonija podizanja srpske zastave u univerzitetskom selu u prisustvu srpskih sportista i čelnika Univerzitetskog sportskog saveza Srbije, uz prigodan program i intoniranje studentske himne Gaudeamus Igitur. Na jaroblu su se pored zastave Srbije,zavijorile i zastave Ujedinjenih arapskih emirata, Perua, Malavija… Ovom prilikom se zahvaljujem Univerzitetskom sportskom savezu Srbije i Ministarstvu omladine i sporta na podršci i ukazanoj prilici da srpski badmintonci, nakon Univerzijade u Bankoku 2007, ponovo brane boje Srbije na ovako velikom i značajnom takmičenju“\n– kazao je Jovović.


Reprezentativac Srbije u bodibildingu i benč presu Dušan Savić (27) iz Prokuplja osvojio je treće mesto na IFBB Balkanskom prvenstvu u bodibildingu koje se održalo u rumunskom gradu Turnu Severin.\nSavić je u višestruki državni bodibildingu šampion u svim federacijama i peti na "Mr Universe", a sada je osvojio treće mesto na nadmetanju u kome je konkurencija bila izuzetno jaka i gde su učestvovale sve zemlje Balkana.\nDušan Savić sa preostala dva pobednika na prvenstvu Balkana\nDušan Savić je, takođe, u benč presu višestruki prvak u svim federacijama, drugi na Balkanu i treći u Evropi. To ga ujedno čini jedinstvenim sportistom na ovim prostorima koji se veoma uspešno takmiči u dva sporta, bodibildingu i pauerliftingu.\n“Uvek sam voleo individualne sportove jer za sve pobede sam sam zaslužan, a isto tako za sve greške i poraze mogu samo samog sebe da krivim. Bodibilding je takav da jedino težak rad, odricanje i vera u samog sebe od vas pravi šampiona.\nSubjektivni osećaj je da je trebalo da budem drugi, ali, nema veze, presrećan sam i ovim plasmanom. Nikada nisam imao trenera već sam sve učio na sebi i smatram da je upravo u tome moja prednost u ovom trenutku. Takođe, moram da naglasim da bez pomoći privatnika iz Topličkog regiona kao i nadležnih institucija u Topličkom regionu ne bih uspeo da pripreme sprovedem u delo i samim tim sam im mnogo zahvalan na njihovoj pomoći”, rekao je Savić.\nOn iza sebe ima 31 takmičenja i 29 osvojenih medalja od kojih su 16 zlatne, sedam srebrnih i šest broznih. Za sebe kaže da sve što počne da radi, radi da bi bio najbolji, odnosno broj 1, jer jako ozbiljno shvata svoju karijeru. Uz to, dodaje da je "za uspeh potrebno imati - jasnu viziju šta želite od sebe".


Predsjednik Crne Gore Milo Đukanović primio je danas predsjednika Nacionalnog koordinacionog tijela (NKT) za zarazne bolesti, potpredsjednika Vlade Milutina Simovića, ministra zdravlja Kenana Hrapovića, direktora Kliničkog centra Crne Gore Jevta Erakovića i direktora Instituta za javno zdravlje Bobana Mugošu.\nOni su informisali Predsjednika o aktuelnoj epidemiološkoj situaciji uzrokovanoj novim korona virusom i planiranim i preduzetim mjerama koje NKT sprovodi. Zahvalili su Predsjedniku na snažnoj podršci, organizovanom odgovoru države u borbi sa virusom, ističući da aktuelna situacija predstavlja izazov i za mnogo veće zemlje od Crne Gore. Sve odluke NKT donešene su na osnovu preporuka struke i nijesu političke, već sa jednim ciljem, da se zaštiti zdravlje građana. Odgođeno pojavljivanje virusa u Crnoj Gori i pravovremeni odgovor na prve slučajeve zaraze, potvrda su da imamo kredibilne institucije zdravstvenog sistema i visok nivo svijesti građana, ocijenili su u koordinacionom tijelu. Imajući u vidu realnu opasnost od širenja epidemije, čemu svjedoče i regionalna iskustva, ukazali su na potrebu rigorozne primjene i poštovanje svih donešenih mjera jer je to jedini način zaustavljanja širenja epidemije. Oni su upoznali Predsjednika i sa poteškoćama u nabavci zaštitne opreme i medicinskog materijala, koja je dodatno usložena zbog deficita na globalnom nivou.\nPredsjednik Đukanović je izrazio poštovanje za aktivnosti Nacionalnog koordinacionog tijela uz ocjenu da sistem funkcioniše organizovano i da je zahvaljujući tome do sada spriječeno intenzivnije širenje virusa. Posebno ohrabruje disciplinovan odnos građana koji su odgovornim ponašanjem doprinijeli da Crna Gora bude poslednja evropska država u kojoj se pojavio korona virus. Imajući u vidu ozbiljnost situacije na regionalnom i globalnom planu, kao i da ključni izazovi tek slijede, izuzetno je važno da svi zadržimo visok nivo discipline, i time sačuvamo svoje, zdravlje medicinskog kadra i društva u cjelini. Treba pojačati napore državnih organa i zdravstvenog sistema da blagovremeno budemo spremni na neminovno dalje širenje zaraze i u Crnoj Gori, prevashodno obezbjeđivanjem dovoljnog broja kapaciteta za liječenje u zdravstvenim ustanovama i opskrbom nužnom medicinskom opremom. Na toj liniji, Predsjednik je kazao da će se i lično angažovati da se obezbijedi nedostajuća zaštitna oprema i medicinski materijal i sugerisao sprovođenje aktivnosti pravovremenog testiranja, čime bi se dodatno zaštitilo zdravlje naših građana i ublažilo širenje epidemije.


Srbija - datum: 2019-06-10 ORGANIZATORI PROTESTNOG OKUPLJANJA U NOVOM SADU TRAŽE HITNU REAKCIJU NADLEŽNIH\nDejan Bagarić Student pretučen zbog protesta\nJedan od organizatora protesta „1 od 5miliona” u Novom Sadu, student Filozofskog fakulteta Dejan Bagarić, napadnut je preksinoć u Univerzitetskom kampusu i teško pretučen, saopštili su organizatori. Bagarića su, kakos e navodi, napali nepoznati ljudi nedaleko od studentskog restorana, oborili ga na asfalt i zadali mu više udaraca, neposredno posle završetka protesta „1 od 5 miliona” u glavnom gradu Vojvodine.\nMladić je primljen u Urgentni centar Kliničkog centra „Novi Sad” s brojnim podlivima i povredama od udaraca po glavi i tijelu.\nOrganizatori protesta zahtijevaju od novosadske policije i tužilaštva da u najkraćem roku identifikuju, uhapse i izvedu na sud sve napadače na Dejana Bagarića.\n-Imajući u vidu sve okolnosti pod kojim se dogodio mučki napad na mladića koji na svim protestima nosi bedž sa likom ubijenog premijera Zorana Đinđića, više nego osnovana je pretpostavka da je Bagarić napadnut zbog svojih političkih i protestnih aktivnosti, navedeno je u saopštenju, koje je prenio RTS.\nPomenuti napad je, kako se ističe u saopštenju, treći slučaj u kojem su mete napada bili mladi ljudi koji učestvuju u organizaciji protesta u Novom Sadu, a dan ranije, takođe u novosadskom Univerzitetskom kampusu, pretučena su dvojica studenata i aktivista organizacije „Krov nad glavom”.\n-Teško je povjerovati u to da je takva serija napada puka slučajnost i da nije riječ o pokušaju vladajućeg režima da golim nasiljem razbije proteste. Zbog toga pozivamo sve građane Novog Sada, da se u utorak 11. juna okupimo na protestu „Stop prebijanju studenata” ispred Pravnog fakulteta u Novom Sadu od 18 časova i pošaljemo jasnu poruku da nas batinaši i nasilje više ne mogu zaustaviti, ističe se u saopštenju.\nInicijalna kapisla za početak protesta pod sloganom,,Stop krvavim košuljama' bio je napad na Borka Stefanovića, a nakon toga desilo se još nekoliko incidenata u kojima su mete bili organizatori protesta.


Crnogorski tužilac o saslušanju Belivuka i Miljkovića: Stiču se uslovi za nastavak postupka - Region - Dnevni list Danas\nPočetna » Svet » Region » Crnogorski tužilac o saslušanju Belivuka i Miljkovića: Stiču se uslovi za nastavak postupka\nOn je rekao da je potpuno poštovana procedura, i da se stiču uslovi za nastavak postupka.\n„Domaćini u Srbiji su bili sjajni, urađeno je sve što treba. Mi smo dobili što smo hteli, oni su dali izjave, i stiču se uslovi da se nastavi postupak. Dalje nema prepreka da se sprovodi postupak“,istakao je Katnić za RTCG.\nVeljko Belivuk, Marko Miljković, Nebojša Janković i Ratko Živković saslušani su u Tužilaštvu za organizovani kriminal u Beogradu, a na osnovu zamolnice Crne Gore, na okolnosti krivičnih dela izvršenih u toj zemlji.\nNova.rs navodi da im se stavlja na teret stvaranje kriminalne organizacije i ubistva.\ncrnogorsko tužilaštvoMarko Miljkovićmilivoje katnicVeljko BelivukPodgoica


Državni sekretar Ministarstva unutrašnjih poslova Republike Srbije Dijana Hrkalović razgovarala je danas u Podgorici sa v.d. direktorom Uprave policije MUP-a Crne Gore Veskom Damjanovićem o daljem unapređenju saradnje dve policije.\nHrkalović i Damjanović su dosadašnju saradnju policija ocenili kao veoma profesionalnu i dobru, sa konkretnim rezultatima u borbi protiv organizovanog kriminala, uz obostrano očekivanje da će se dobra komunikacija i razmena relevatnih informacija nastaviti i intenzivirati.\nU prethodnom periodu, kako je ocenjeno na sastanku, postignuti su dobri rezultati, zahvaljujući efikasnoj međunarodnoj policijskoj saradnji koja je dovela do rasvetljavanja najtežih krivičnih dela počinjenih na teritoriji obe države.\nPolicije dve zemlje sarađivale su u akcijama usmerenim na otkrivanje i suzbijanje krivičnih dela prekograničnog kriminala, među kojima su i aktivnosti na presecanju krijumčarskih lanaca opojnih droga i krijumčarenja ljudi.\nNa sastanku je dogovoreno da se saradnja policija Srbije i Crne Gore intenzivira konkretnim aktivnostima u borbi protiv organizovanog kriminala, na operativnom nivou službi kriminalističkih policija, budući da ova vrsta kriminala ne poznaje granice, te je zajednički pristup suzbijanju ovih krivičnih dela neophodan.\nDogovoreno je da se u narednom periodu organizuje novi sastanak delegacija policija dve zemlje, kako bi se pratila dinamika realizacije zajedničkih aktivnosti usmerenih na otkrivanje, suzbijanje i sprečavanje najtežih krivičnih dela.\nSastanku u Podgorici prisustvovao je i Dejan Kovačević načelnik Službe za borbu protiv organizovanog kriminala MUP-a Srbije.


Učesnici u Međunarodnog i međubankarskog kliring sistema u devizama su trinaest banaka sa sedištem u Republici Srbiji, Narodna banka Srbije, kao i šest banaka iz Bosne i Hercegovine, na osnovu Sporazuma o kliringu međubankarskih i međunarodnih plaćanja zaključenog između Narodne banke Srbije i Centralne banke Bosne i Hercegovine.\nUčesnici u Međunarodnom i međubankarskom kliring sistemu u devizama povezani su u jedinstvenu celinu u kojoj se nalozi za prenos razmenjuju elektronskim porukama u odgovarajućem standardu. U sistemu se izvršavaju nalozi za prenos u utvrđenom vremenu po neto principu. U postupku netiranja izračunavaju se multilateralne neto pozicije za poravnanje učesnika, i to pretvaranjem potraživanja i obaveza na osnovu naloga za prenos koje učesnici u platnom sistemu međusobno dostavljaju ili primaju u tom sistemu – u jednu neto obavezu ili jedno neto potraživanje pojedinačnog učesnika u platnom sistemu prema svim ostalim učesnicima u tom sistemu. Pored neto pozicija pojedinačnih učesnika, u ovom sistemu izračunavaju se i zbirne neto pozicije centralnih banaka u međunarodnom kliringu koje predstavljaju razliku između svih primljenih i izvršenih naloga za prenos svih učesnika u kliringu koji s tom centralnom bankom imaju zaključene ugovore o učešću u kliringu. Poravnanje zbirnih neto pozicija između centralnih banaka obavlja se preko računa kod prvoklasne međunarodne banke. Za banke iz Republike Srbije neto pozicije u međunarodnom i međubankarskom kliring sistemu u devizama poravnavaju se preko računa obavezne devizne rezerve kod Narodne banke Srbije. U okviru utvrđenog sistema upravljanja rizicima, kao osnovna mera obezbeđenja izvršenja obračunatih neto pozicija, pre početka ciklusa kliringa Narodna banka Srbije svakom učesniku postavlja limit za izvršenje neto pozicije iz kliringa.


„Telenor banka je u skladu sa preporukom Narodne banke Srbije podržala štednju u domaćoj valuti. Korisnici će imati mogućnost većeg prinosa od kamate na štednju po viđenju u dinarima u odnosu na tržišni prosek ponude štednje. Budući da su korisniku sredstva na raspolaganju u svakom trenutku, štednja po viđenju je vrlo fleksibilan vid štednje. Omogućen je dnevni obračun kamate na deponovana sredstva i pripis na kraju svakog meseca ili u trenutku prekida štednje, pri čemu se novac prebacuje na viševalutni tekući račun”, istakao je Marko Carević, direktor marketinga Telenor banke.\nTelenor banka deo je Telenor grupe, jednog od najvećih svetskih mobilnih operatora, koji ima blizu 180 miliona korisnika na 13 tržišta. Tokom 2013. godine Telenor je preuzeo 100 odsto akcija KBC banke sa ciljem da građanima Srbije posredstvom Telenor banke ponudi savremene i inovativne mobilne i internet finansijske usluge. Telenor je najveći pojedinačni investitor u Srbiji sa početnim ulaganjem od 1,53 milijarde evra.


Novi Put » Evropska unija pomaže obnovu mikro i malih biznisa u Svilajncu\nNaslovna // Ekonomija // Evropska unija pomaže obnovu mikro i malih biznisa u Svilajncu\ndatum unosa Aug 17, 2016\nU okviru programa pomoći Evropske unije poplavljenim područijima u Srbiji, nemačka organizacija Help je potpisala ugovore o donaciji sa 37 korisnika pomoći obnove dohodovnih aktivnosti, odnosno mikro i malih biznisa u Svilajncu. Grantovi su dodeljeni na osnovu broja prijavljenih radnika.\nU Skupštini opštine Svilajnac proslog utorka je 37 privrednika, vlasnika malih i srednjih preduzeća u opštini, potpisalo ugovor o donaciji u mašinama i opremi od Humanitarne organizacije “Help – Hilfe zur Selbsthilfe “, koju finansira Evropska unija. Reč je o donaciji od 155.000 evra, od kojih će 22 privrednika dobiti po 5.000, a 15 po 3.000 evra.\nPotpisivanju ugovora prisustovali su predsednik opštine Svilajnac Predrag Milanović, direktor Kancelarije Help – Hilfe u Srbiji Aleksandra Brkić i viši saradnik te kancelarije Predrag Erdoglija.\n-Od majskih poplava 2014.godine,pa sve do danas, mi smo dobili znatna sredstva pomoši od Evropske unije, i ovo je prilika da im se još jednom zahvalim na tome, rekao je Predrag Milanović, predsednik optine Svilajnac. Da je nije bilo sigurno Svilajnac danas nebi bio kakav je sada i mnogi građani ne bi mogli da se vrate svojim domovima i žive u njima. Organizacija Help je radila u dve faze. Prva je već završena, i odnosila se na pomoć za 88 domaćinstva i obnovu njihovih gazdinstava kao i izgradnju 11 kuća. U ovoj drugoj fazi, 37 privrednika dobijaju mašine i opremu koja je bila uništena u poplavi a u planu je da se još 56 kuća obnovi sa donacijama EU, napomenuo je Milanović.\nPrema njegovim rečima, u Svilajnac je više od 95 odsto donacija došlo iz sredstava EU kroz različite programe.\nMi očekujemo nastavak saradnje sa EU, očekujemo početak radova na regulaciji reke Resave, za šta je EU obezbedila 2.700.000 evra kao i pomoć u izgradnji Romskog naselja u Svilajncu, zaključio je Milanović.\nDirektor Kancelarije “Help” za Srbiju Aleksandra Brkić, izjavila je u Svilajncu da je ta nemačka nevladina organizacija, od 1999.godine, koliko je u Srbiji, realizovala projekte u vrednosti 40 miliona evra. Donacija koja se odnosi na drugu fazu pomoći Svilajncu vredna je 155.000 evra,I biće iskorišćena za nabavku mašina i opreme, koju im je uništila polava u maju 2014.godine.\n-Ovo je projekat koji finansira Evropska unija iz pretpristupnih fondova. Grantovi se dodeljuju na osnovu broja prijavljenih radnika, pa će tako firme do dva zaposlena dobiti po 3000 evra pomoći a a za mikro i male biznise od tri i više zaposlenih grantovi će iznositi pet hiljada evra, objasnila je Brkić.\nOprema će stići za oko mesec dana, napomenuo je viši saradnik “Help”kancelarije u Srbiji, Predrag Erdoglija.


Predsjednik Republike Srpske Milorad Dodik i premijer Srpske Željka Cvijanović istakli su danas u Banjaluci da je od izuzetnog značaja i treba podržati koncept Pokreta "Pozitivne snage Srpske", u čijem fokusu su kultura, prosvjetna i duhovna obnova kao temelji svakog društva.\nDodik je naglasio da su "Pozitivne snage Srpske" nova vrijednost na političkom i javnom nebu Republike Srpske.\n"Mislim da je veoma važno da postoji ovakva organizacija i ono što su učinili do sada treba da bude podržano. Njihove aktivnosti moraju biti sistematski podržane posredstvom budžeta ili na neki drugi način", rekao je novinarima Dodik nakon sastanka sa rukovodstvom Pokreta.\nOn je podsjetio da funkcioneri Srpske promovišu pozitivnu stranu Republike i ne dozvoljavaju njeno umanjenje i poniženje.\n"Kao budući član Predsjedništva BiH ću učiniti sve da sav teret pritiska na Republiku Srpsku primim na sebe i ne dozvolim da to bude prema institucijama. Biću prva brana negativnom uticaju prema Srpskoj, a prošlo je vrijeme bilo kakvih promjena Ustava da bi bio izbrisan prefiks Srpska. To se neće desiti jer je srpski narod konstitutivan, a Srpska čini BiH", poručio je Dodik.\nOn je ponovio da će učiniti sve da bude poštivan Ustav i njegove vrijednosti.\n"Kršenje Ustava i Dejtonskog sporazuma diglo se kao vrlina, a želim da na scenu vratim snagu Ustava i pisane norme. Moraćemo sve da preispitamo u tom pogledu i na dnevni red se mora staviti pitanje vezano za indirektne poreze, sudove, tužilaštva koji sramno presuđuju za zločine nad Srbima", rekao je Dodik.\nPremijer Srpske Željka Cvijanovićeva rekla je da rukovodstvo Pokreta razumije koliko je važno da se promoviše pozitivan pristup, a ne samo da se kritikuju dešavanja u društvu.\n"Njihov koncept treba podržati, jer su od neprocjenjivog značaja kulturna, duhova i prosvjetna obnova. Republici je neophodno da ima ljude koji misle pozitivno i radom hoće da doprinesu napretku društva", kaže Cvijanovićeva.\nOna je ocijenila da se društvo u Srpskoj kreće u pozitivnom pravcu i da zajednički terba da djeluju institucije i pokreti.\n"Moramo graditi bolju budućnost i zajednički čuvati Republiku Srpsku. Nije stvarni život da imamo samo one koji će stalno nekoga diskreditovati, nego da kao društvo imamo pravac kojim se krećemo. Sigurna sam i da će naredna vlada prepoznati potrebu da sarađuje sa svima koji žele napredak društva, što su "Pozitivne snage Srpske pokazale"", rekla je Cvijanovićeva.\nRukovodstvo Pokreta "Pozitivne snage Srpske" podržalo je kandidature Dodika za člana Predsjedništva BiH iz Republike Srpske i Cvijanovićeve za predsjednika Republike Srpske.\nČlan Pokreta Aleksandar Sajić kaže da rukovodstvo Republike Srpske podržava rad "Pozitivne snage Srpske", što je od ogromnog značaja.\n"Ubijeđeni smo da je u fokusu djelovanja Dodika i Cvijanovićeve Republika Srpska i njena budućnost i zato im dajemo punu podršku. Dajemo podršku ljudima koji će uspjeti da Srpsku sačuvaju u ovim teškim vremenima i povedu je u bolju budućnost", rekao je Sajić.\nČlan Pokreta Goran Latinović rekao je da "Pozitivne snage Srpske" podržavaju Dodika i Cvijanovićevu iz više razloga.\n"Dodik je pokazao izuzetnu energiju, volju i odlučnost za očuvanje Republike Srpske i njenih institucija, nadležnosti, integriteta i međunarodnog ugleda. Njegovim dolaskom na vlast završen je proces oduzimanja nadležnosti Srpske", naveo je Latinović i dodao da je Dodik zaslužan što prosvjeta i obrazovanje nisu u nadležnosti BiH.\nOna kaže da Srpska trpi pritisak zbog neadekvatnog predstavljanja u Predsjedništvu BiH.\nPrema njegovim mišljenju, dolaskom Cvijanovićeve na čelo Vlade, Srpska je dodatno stabilizovana.\nMilorad Dodik Željka Cvijanović Pozitivne snage Srpske


On je upozorio i na činjenicu da su mnogi skinuli maske, a da to, ipak, nije preporučljivo.\n- U redu je ako šetate na svežem vazduhu, udaljeni ste od druge osobe dva metra, ali ako vam se neko približi, vratite masku. Dalje, u zatvorenom prostoru morate nositi masku, ne zaboravite, virus je tu, prisutan je, a virusonoša može biti bilo ko. Virus nije počeo da slabi, mi detektujemo virusonoše, izolujemo ih iz kolektiva i tako suzbijamo zarazu. Vodite računa kada idete u kafić, sedite na otvorenom, budite na distanci, a onaj što vam donese posluženje, on posebno mora da vodi računa na koji način vam servira čašu, šoljicu kafe ili bilo šta. Nije dovoljno navući samo rukavice, jer time on šiti sebe, dakle, opreznost mora biti na najvišem nivou na svakom koraku - objašnjava dr Tiodorović.\nU poslednja 24 sata u Srbiji na korona virus je testirano 6.198 osoba, a pozitivno je njih 100, što je drastičan porast u odnosu na juče, kada smo imali 34 pozitivnih.


Doguš Holding želi poslove u Srbiji i Sandžaku - SDA Sandžaka\nJedan od tri najveća turska privatna konglomerata, Doguš Holding iz Istanbula, zainteresovan je za gradnju puteva u Srbiji, a s obzirom da u portfoliju ima dvadeset pet kompanija raznih delatnosti i trideset pet hiljada zaposlenih, saradnja može da se proširi.\nOvo je ministru u Vladi Srbije dr. Sulejmanu danas predložio Ertan Japiđi, regionalni menadžer Doguš građevinske grupe, zainteresovane za gradnju dela Koridora 11 u Srbiji.\nJapiđijeva kompanija je več konkurisala u Crnoj Gori za tamošnji deo Koridora i u aprili očekuju odluku Vlade Crne Gore.\n„Mi bismo želeli da učestvujemo u tom poslu s obe strane granice i uskoro ćemo vam poslati pismo o namerama,“ rekao je Japiđi.\nMinistar Ugljanin je rekao da je Koridor 11 „žila kucavica za Srbiju“ i da se planovi Doguš građevinske firme uklapaju u plan turske Eksim banke koja je spremna da kreditira dva lokalna puta u Sandžaku koja će region povezati sa budući autoputem.\nJapiđi je izjavio da ako njihov Holding bude poslovao u Srbiji, biće to signal i drugim velikim investitorima da ih slede. „Srbija je centar Balkana“, i zato smo zainetresovani za saradnju.\nMinistar Ugljanin je dodao da je i „naš cilj da Srbija bude glavni turski strateški cilj na Balkanu“.


Ove godine prevezeno više putnika – Mladi Nikšića\nOve godine prevezeno više putnika\nPrevoz putnika u prvom kvartalu je, prema podacima Monstata, bio veći u odnosu na isti prošlogodišnji period u drumskom, lokalnom drumskom saobraćaju i na aerodromima, prenosi RTCG.\nIz Monstata je saopšteno da je prevoz putnika bio veći u drumskom saobraćaju 0,7 odsto, lokalnom drumskom 2,2 odsto, a prevozu putnika na aerodromima 13,5 odsto.\n„Pad se bilježi u željezničkom saobraćaju deset odsto, redovnom vazdušnom prevozu 4,5 odsto i vanrednom vazdušnom 51,4 odsto“, navodi se u saopštenju.\nKod prevoza robe u prvom kvartalu u odnosu na isti period prošle godine rast se bilježi kod željezničkog 60,6 odsto, prevoza robe na aerodromima 0,5 odsto i ukupnog prometa robe u lukama 117 odsto.\n„Broj pretovarenih tona u lukama, u prvom kvartalu u odnosu na uporedni period porastao je 59,7 odsto, a izmanipulisanih tona 11,3 odsto“, rekli su iz Monstata.\nPotrošnja minuta fiksne telefonije u prvom kvartalu je u odnosu na isti prošlogodišnji period pala 16,3 odsto, a potrošnja minuta mobilne telefonije 0,6 odsto.\n„Broj saobraćajnih nezgoda u prvom kvartalu iznosio je 1,08 hiljada, što je 7,7 odsto više u odnosu na isti prošlogodišnji period. Broj nastradalih osoba u prvom kvartalu iznosio je 441, od čega je 433 povrijeđenih, što je 2,3 odsto više u odnosu na uporedni period“, kazali su iz Monstata.\nBroj registrovanih drumskih motornih i priključnih vozila u prvom kvartalu iznosi 42,33 hiljade, što je 5,9 odsto više nego u istom tromjesečju prošle godine.\n„Broj prvi put registrovnih drumskih motornih i priključnih vozila u prvom kvartalu iznosi 4,45 hiljada, 22,6 odsto više nego u istom prošlogodišnjem periodu“, dodaje se u saopštenju.\nU prvom kvartalu drumskim teretnim motornim vozilima prevezeno je 196 hiljada tona robe, uz ostvarenih 24,55 miliona tonskih kilometara.\n„Pređeni kilometri vozila sa utovarom iznosili su 1,13 miliona kilometara. U strukturi prevezene robe unutašnji prevoz učestvuje sa 91,3 odsto ili 179 hiljada tona prevezene robe, dok međunarodni učestvuje sa 8,7 odsto ili 17 hiljada tona prevezene robe“, precizirali su iz Monstata.\nIz Monstata su zaključili da u strukturi ostvarenih tonskih kilometara unutrašnji prevoz učestvuje sa 62,1 odsto ili 15,25 miliona tonskih kilometara, a međunarodni sa 37,9 odsto ili 9,31 miliona tonskih kilometara.\n11. “Zijova staza 2017” organizuje se u subotu\nBarovićeva ekipa eliminisana od Bamberga


Beograd: Lideri koalicije SPS-PUPS-JS prekinuli razgovore sa DSS-NS i SRS\nLideri koalicije okupljene oko Socijalističke partije Srbije zaključili da nije moguće postići parlamentarnu većinu sa Srpskom radikalnom strankom i Demokratskom strankom Srbije i odlučili da sa njima završe pregovore.\nPredsednik Socijalističke partije Srbije Ivica Dačić ocenio je po završetku sastanka da je izlaz posle neuspeha razgovora sa narodnjacima i radikalima da se nastave dogovori o formiranju parlamentarne većine sa listom Za evropsku Srbiju. Dačić je objasnio da su sve stranke u koaliciji protiv poništavanja Sporazuma o stabilizaciji i pridruživanju sa Evropskom unijom i da se zalažu za ratifikaciju tog dokumenta uz konstataciju da Republika Srbija smatra da ovaj sporazum potvrđuje teritorijalni integritet Republike Srbije, uključujući i Kosovo. 'Samim tim, stranke naše koalicije ne prihvataju zaključke pravne analize tog sporazuma koji je pripremila Demokratska stranka Srbije, rekao je Dačić i naglasio da različite uvrede i pretnje koje su ovih dana dolazile od predstavnika Demokratske stranke Srbije i Nove Srbije ne pokazuju da su mogući odnosi korektnosti između koalicionih partnera.\nMediji izveštavaju da bi do sastanka predstavnika proevropskog bloka i koalicije oko socijalista moglo da dođe već ovog vikenda. Potpredsednik Demokratske stranke Bojan Pajtić izjavio je da bi pregovori sa socijalistima o formiranju nove vlade trebalo da budu završeni do kraja naredne nedelje.\nLider G17 plus Mlađan Dinkić izjavio je da bi od sredine sledeće nedelje sa predlogom nove vlade trebalo da se uđe u parlament i ponovio stav svoje stranke da na nivou države ne može biti jedna struktura vlasti, a druga u Beogradu. A potpredsednik Demokratske stranke Srbije Borko Ilić rekao je da ga ne bi čudilo da bude srušen već postignut dogovor sa socijalistima o formiranju vlasti u Beogradu.


Sredstva se odobravaju kantonima na kreditnoj osnovi do iznosa utvrđenih na osnovu njihovog procentualnog učešća u raspodjeli prihoda od indirektnih poreza sa Jedinstvenog računa za 2014. godinu, izračunatih na osnovu kriterijuma utvrđenih Zakonom o pripadnosti javnih prihoda u FBiH i zvaničnih dostupnih statističkih podataka, saopšteno je iz federalne Vlade. Tako se na Unsko-sanski kanton odnosi 4.182.000 KM, na Posavski 803.000 KM, na Tuzlanski kanton 6.794.000 KM, na Zeničko-dobojski 5.655.000 KM, na Bosansko-podrinjski n 795.000 KM, na Srednjobosanski 3.816.000 KM, na Hercegovačko-neretvanski 3.375.000 KM, na Zapadnohercegovački 1.304.000 KM, na Sarajevski 11.742.000 KM i na Livanjski kanton 1.534.000 KM.\nFederalna Vlada donijela je danas i odluku o utvrđivanju kriterijuma u raspodjeli sredstava kredita Svjetske banke namijenjenog za finansiranje Projekta hitnog oporavka od poplava u BiH. Ovom odlukom utvrđeni su kriterijumi i odobrena raspodjela sredstava kredita Svjetske banke u ukupnom iznosu od 10.260.000 dolara na ime pomoći područjima pogođenim elementarnim nepogodama. Ova sredstva odobrena su za 21 opštinu u kojima su procijenjene štete na stambenom fondu veće od 100 KM po glavi stanovnika. Kriterijumi koji su primjenjivani su da je ukupna šteta na stambenom fondu na području opštine iznosila 60 odsto učešća, a broj stanovnika i stepen razvijenosti po 20 odsto. Vlada FBiH donijela je odluku o odobravanju prenosa sredstava prikupljenih po osnovu Zakona o finansiranju pomoći za otklanjanje posljedica prirodne nesreće i obnovu područja zahvaćenih prirodnom nesrećom. Riječ je o prenošenju svih sredstava za otklanjanje posljedica prirodne nesreće i obnovu područja zahvaćenih prirodnom nesrećom prikupljenih po osnovu izdvajanja iz dnevne zarade zaposlenih i uplaćenih donacija od međunarodne pomoći na račun Federalnog fonda za pomoć nastradalim područjima od prirodne nesreće na teritoriji FBiH.


Avio-kompanije odbile da voze Tijanu na operaciju\nNijedna komercijalna avio-kompanija nije pristala da preveze osmogodišnju Tijanu Ognjanović do Hjustona na transplantaciju srca, zbog velikog rizika.\nNjeni roditelji sada traže specijalizovanu avio-kompaniju koja bi je prevezla do Amerike.\nJovan Košutić, kardiolog u Institutu za majku i dete, koji Tijanu liječi od 2007. godine, kada je uspostavljena dijagnoza bolesti, rekao je da će se u narednih dan-dva znati kada će djevojčica krenuti na liječenje u Ameriku i da se nadaju da će to biti do kraja nedjelje.\n– Tek treba da se organizuje prevoz sa nekom specijalizovanom kompanijom za prevoz složenih medicinskih slučajeva – rekao je Košutić.\nOn je objasnio da let kojim će Tijana biti prevezena u Hjuston mora da se organizuje pod posebnim uslovima i u njenoj pratnji biće i dva ljekara iz Srbije.\nKošutić je naglasio da je djevojčica sada u stabilnom stanju, ali da je generalno gledano za nju let u Hjuston rizičan.\nU klinici “Anlave” su ovakav vid prevoza radili prije dve godine i tada je koštao 200.000 dolara.\n– Slučaj male Tijane je težak, i jedino ko bi mogao da obavi taj transport je švajcarska kompanije REGA – kažu iz Anlave klinike.\nKako su danas objavili beogradski mediji, u humanitarnoj akciji, u koju su se uključile mnogobrojne javne ličnosti, ali i građani, prikupljeno je dovoljno novca za liječenje osmogodišnje Tijane Ognjanović koja boluje od restriktivne kardiomiopatije i neophodna joj je hitna transplantacija srca.\nČović u Beogradu s Vučićem razgovara o Bosni i Hercegovini


Botas u Renaultu, Fetel u Mercedesu? - Auto Republika\nOdlazak Sebastijana Fetela iz Ferrarija na kraju tekuće sezone Formule 1 ostavio je prostor za manevrisanje praktično svih ekipa na gridu. Poslednja informacija kaže da je Renault zainteresovan da u svoje redove dovede Botasa za 2021. godinu, što bi ostavilo prostora da Mercedes potpiše ugovor sa Fetelom.\nBotas se u dosadašnjem delu karijere koji je proveo u nemačkoj ekipi pokazao kao odličan i krajnje pouzdan vozač, koji je spreman da posluša sva naređenja tima. Fincu ugovor ističe sa krajem ove godine, tako da je potpuno realno očekivati da isti ne bude produžen kako bi se ostavio prostor za dolazak Fetela.\nNo, ostaje pitanje da li bi šef Mercedesovog tima u Formuli 1 opet sebi priredio “pakao” u ekipi, kakav je svojevremeno imao sa Hamiltonom i Rozbergom? Jasno je da Sebastijan želi bar još jednu titulu svetskog prvaka, i gotovo sigurno ne bi bio poslušan kao Botas u vezi sa naređenjima ekipe. Uostalom, Fetel je kroz svoju karijeru, pogotovo u mlađim godinama, pokazao više puta da ne mari previše za ono što mu se govori o propuštanju timskog kolege.\nU velikom transferu pri kojem je Fetela u Ferrariju već zamenio Karlos Sajnc, a Španca u McLarenu Danijel Rikijardo, ostavlja se upražnjeno mesto u timu Renaulta. U javnosti već kolaju glasine da je Fernando Alonso jedan od pretendenata za taj posao, i bilo bi zaista divno videti Fernanda ponovo u Renaultu sa kojim je osvojio dve titule svetskog šampiona.\nIpak, tu su i drugi kandidati, a jedan od najozbiljnijih je sigurno Valteri Botas, za kojeg kažu da uveliko pregovara sa francuskom ekipom.\ntagovi: f1 formula 1 sebastijan fetel valteri botas\nprethodni Zanimljivost dana: Kako je sindikat sprečio da "Japanac" bude "pace car" za Indy 500\nsledeći Karting - Jovanović i Jenić treniraju za restart sezone


Kurti: Nema razmene teritorija bez krvoprolića, Rusija želi novi sukob Kosova i Srbije | Bujanovačke\nPočetna NASLOVNA Kurti: Nema razmene teritorija bez krvoprolića, Rusija želi novi sukob Kosova i Srbije\nBujanovac, Priština, 19. novembar 2019. (foto printskrin)- Nema razmene teritorija bez krvoprolića, uvek će biti Albanaca i Srba sa obe strane granice, poručio je kandidat za kosovskog premijera Albin Kurti u razgovoru za podgoričku Pobjedu.\n-Uvek će biti Albanaca i Srba sa obe strane granice. Dakle, demarkacija da, ali ne i razmena teritorija, rekao je Kurti a prenosi Gazeta Expres.\nOn je odbacio ideju o razmeni teritorija dodajući da iza nje stoji ideja predsednika Srbije Aleksandra Vučića o podeli Kosova, a zatim, kako je rekao, razgraničenje s Hrvatima, podela Bosne i Hercegovine, a sve to, prema njegovim rečima, odgovara Rusiji.\nKurti je upozorio da „novi sukob između Kosova i Srbije neće biti moguće lokalizovati“:\n–Nakon dva neuspela državna udara u Crnoj Gori i Severnoj Makedoniji, Rusija bi sada da se vrati na velika vrata kroz novi oružani sukob između Kosova i Srbije. Jasno je da se ovaj potencijalni novi sukob ne bi mogao lokalizovati jer bi protiv Srbije Albanci delovali kao nacija, a ne samo kao krhka država Kosovo, rekao je Kurti.\nGovoreći o dijalogu sa Srbijom, Kurti je rekao da trenutno nema potrebe za ubrzanim pregovorima Beograda i Prištine, dodajući da će on voditi kosovski pregovarački tim kao premijer, u kojem će učestvovati članovi vlade, opozicija i nezavisni eksperti.\n-Srbija duguje Kosovu za agresiju i okupaciju, ona nam duguje ratnu odštetu, penzijske fondove i štednju građana u bankama, koje su nam uzeli. Nikada nisu vratili artefakte naše kulturne baštine, nikada nisu predali osumnjičene za ratne zločine. Dakle, krenimo sa našim zahtevima i videćemo šta Srbija može da nam ponudi, izjavio je Kurti.\nTAGalbin kurti aleksandar vučić razmena teritorija\nPrevious PostIzmena režima saobraćaja u centru Bujanovca zbog asfaltiranja Next PostIndigo za Dunju od Bujanovčana prikupio 12.000 dinara (Video)\nMeštani Novog Sela preko Bujanovačkih pišu Vučiću, evo šta traže


Tanjug 19. oktobra 2021. 17:28\nBRISEL/SARAJEVO – Evropska komisija usvojila je danas paket za proširenje za 2021. godinu, s detaljnim ocenama napretka koje su zemlje Zapadnog Balkana i Turska napravile na putu ka Evropskoj uniji, a u doelu koji se odnosi ba BiH, upozorava se na neispunjavanje 14 ključnih prioriteta iz Mišljenja Evropske komisije o aplikaciji za članstvo i nastavak retorike podela koje koče ukupni napredak.\n“Strateški cilj EU integracije nije pretvoren u konkretna dela. Političko okruženje je i dalje polarizovano, a političke vođe nastavljaju s retorikom podela i nekonstruktivnim političkim raspravama, koje su kočile ukupni napretak u ispunjavanju 14 ključnih prioriteta“, poručeno je iz Brisela, prenela je sarajevska N1 tv.\n„Značajan pad stope usklađenosti BiH sa spoljnom i bezbednosnom politikom EU šalje negativan signal. Ipak, neki pozitivni koraci su napravljeni, uključujući održavanje opštinskih izbora u Mostaru nakon 12 godina“, poručeno je takođe.


Vučić razgovarao s Dodikom: Nasušna potreba srpskog naroda je očuvanje mira - Politika - Dnevni list Danas\nPočetna » Politika » Vučić razgovarao s Dodikom: Nasušna potreba srpskog naroda je očuvanje mira\nPredsednik Srbije Aleksandar Vučić ocenio je danas, posle razgovora sa članom Predsedništva Bosne i Hercegovine Miloradom Dodikom, da je nasušna potreba srpskog naroda, gde god da živi, očuvanje mira i političke stabilnosti na Balkanu.\n4Piše: FoNet, Beta 17. januara 2020. 13.58 Izmenjeno: 14.38\nŠto se pozicije Srbije tiče, prihvatićemo svaku odluku o Dejtonskom sporazumu sa kojom se saglase tri naroda u Bosni i Hercegovini i sledićemo ono što srpski narod ima da kaže po tom pitanju, rekao je Vučić.\nNiko ne može da nametne nikakve nove planove bez dogovora sve tri strane u BiH, izjavio je Vučić, uz tvrdnju da svaka izmena Dejtonskog sporazuma mora imati saglasnost srpskog naroda i Republike Srpske.\nRazgovarali smo o saradnji Srbije i BiH i sprovođenju u delo zajedničkih planova. Uskoro ratifikujemo aranžman sa Turskom vezan za autoput Beograd – Sarajevo, u toku je izradnja mosta, a krećemo u rad na deonici Kuzmin-Rača, rekao je Vučić, uz najavu posete Drvaru 29. januara.\nU Republiku Srpsku ulažemo više novca nego ikada. Moramo i možemo da pomognemo braći više nego ranije, izjavio je Vučić.\nOn je rekao da je sa Dodikom podržao zalaganje Srpske pravoslavne crkve „za očuvanje naših svetinja u Crnoj Gori“.\nVerujem da će takva vrsta dogovora biti postignuta, izjavio je Vučić.\nDodik: RS neće ostati u BiH izvan postojećeg političkog okvira i ustava\n„Treba da bude jasno svakome da je bez dejtonske Republike Srpske nemoguće vršiti bilo kakve korekcije Dejtonskog sporazuma. Nemamo nameru da razgovaramo ni o čemu drugom osim o vraćanju na izvorni tekst Dejtonskog sporazuma. To bi moglo da spasi BiH na neko vreme, a svako drugo kretanje znači da mi više nismo u BiH“, rekao je Dodik na konferenciji za novinare s predsednikom Srbije Aleksandrom Vučićem posle njihovog sastanka.\nDodik je kazao da su „naivni oni koji misle da bi neki Dejtonski sporazum 2 doneo rešenja koja bi Bošnjacima omogućila da sprovedu svoje koncepcije“ jer je promenjena „i međunarodna i regionalna konfiguracija“ odnosa.\n„Međunarodna konferencija o statusu BiH nama bi danas više odgovarala nego 1995. godine. Mislim da se zaigravaju kada pričaju o tome jer je promenjena konfiguracija. Nije trebalo da ostanemo u BiH 1995. godine, ali ostali smo i mrcvarimo se tamo. Druga je priča to što oni ni 1995. nisu dobili šta su hteli, a ja mislim da su dobili previše“, naveo je Dodik.\nOn je dodao da je opredeljenje Srba u BiH da se „održe u okviru kolektiviteta, odnosno srpskog naroda danas čvršće nego što je bilo 1991. godine“ i da imaju želju da se očuvaju kolektivna i nacionalna prava srpskog naroda.\n„Žele da nam uruše identitet pa nas nazivaju bosanskim Srbima, to je za nas postala uvreda. Od nas očekuju da muslimanski narod koji se tako i zvao do 1993. godine zovemo Bošnjacima i mi to poštujemo, a nas nazivaju bosanskim Srbima. Nismo bosanski Srbi, mi smo Srbi“, rekao je Dodik.\nDodik je kazao i da RS brani „ostatke ostataka“ Dejtonskog sporazuma koji je, kako je rekao, „međunarodna zajednica devastirala“.\n„Ovi monstrumi visoki predstavnici, niz njih su bili obični kreteni, pokušavaju da se sakriju iza neke velike sile kršeći međunarodno pravo. Mi samo hoćemo naša prava, naša prava su zapisana u Ustavu BiH. Mi hoćemo da poštujemo taj Ustav, a ne dekadentnu volju visokih predstavnika i raznih imbecila koji su nam upravljali društvom poslednjih 20 godina“, kazao je Dodik.\nOn je dodao da je, u vreme uvođenja bonskih ovlašćenja, tadašnji visoki predstavnik Karlos Vestendorp rekao da je to protivzakonita mera protivna Dejtonu, ali da međunarodnoj zajednici „nije smetalo da na toj meri pokušava da revidira Dejton“.\nPovodom navoda da je za novog ambasadora Hrvatske u Srbiji predložen Hidajet Biščević, Dodik je rekao da je on devedestih „bitno uticao da se satanizuje srpski narod“, da je bio „aktivan u strukturama“ oko tadašnjeg predsednika Hrvatske Franja Tuđmana, i da je „radio protiv Srba sve što je mogao“.\n„Trebalo je da se pošalju ljudi koji mogu da doprinesu dodatnom razumevanju, a ne dodatnim problemima. Svakako, kad dođe, treba ga pitati svašta“, kazao je Dodik.\nPovodom dešavanja u Crnoj Gori posle usvajanja zakona o slobodi veroispovesti, Dodik je rekao da su Srbija i RS zauzele „izbalansiran pristup“ i da pružaju podršku Srpskoj pravoslavnoj crkvi u celini, za njen status i imovinu gde god se ona nalazi.\nDodik je kazao da je kao srpski član Predsedništva BiH tražio od Vučića da bude povećan obim saradnje Vojske Srbije i Oružanih snaga BiH.\n„Nemam nameru da dopustim da se ignoriše potreba da se sa Srbijom uspostavi zajednički plan. To podrazumeva vojne vežbe i u BiH, odnosno RS, i u Srbiji“, naveo je.\nOn je rekao da u odnosima BiH i Srbije postoje „određeni problemi u vezi s definisanjem granica“, i dodao da predstavnici Srba u zajedničkim institucijama u BiH smatraju da je stav Srbije po tom pitanju „veoma opravdan“.\nDodik je kazao i da je Vučića obavestio da je BiH uklonila sve administrativne prepreke za izgradnju mosta koji će povezati Bratunac i Ljuboviju, i da će „u narednih godinu i po dana sve biti gotovo“.\nOn je naveo da je Srbija Republici Srpskoj donirala opremu za 500 digitalnih učionica i dodao da će taj projekat biti realizovan što je moguće pre, „po uzoru na ono što je u toj oblasti urađeno u Srbiji“.\nAleksandar Vučić, Milorad Dodik\n17. januara 2020. u 14.26\nMir i stabilnost na prvom mestu, a sporazum iz Dejtona ne može niko menjati bez saglasnosti Srbije.\n17. januara 2020. u 14.52\nSrbija je uvek za mir i stabilnost, ali nikome ne damo da ugrozi naš narod na bilo koji način!\n17. januara 2020. u 16.38\nPa da za mir i stabilnost. Pa je li taj mir i stabilnost poceo u sloveniji nastavio u htvatskoj zatim u bosni pa kosovo sad i u crnoj gori .mislim da niko u evropi vam to ne vjeruje pa ni ptice na grani.\n17. januara 2020. u 16.43\nSlazem se sa precednikom. Ako zapocnete jos jedan rat, nema vas vise instantno.


Rekonstrukcija bine pa platoa - Užicka Republika Press\nRekonstrukcija bine pa platoa\nUkoliko vremenski uslovi budu išli na ruku i izvođač ispoštuje rokove koncert Slobodana Trkulje koji je planiran za 10. jun biće održan na rekonstruisanoj bini Gradskog kulturnog centra za šta je u prošloj godini na konkursu Ministarstva kulture i informisanja a u okviru projekta Gradovi u fokusu opredeljen iznos od oko 2, 5 miliona dinara, istakla je Jelena Vasović, direktorka GKC-a u Užicu.\nOna je naglasila da je bina od izuzetnog značaja jer se najveći broj programskih aktivnosti GKC-a koje podržava grad, tokom letnjeg perioda izvodi upravo na otvorenom. Ako bina nekim slučajem ne bude gotova do 10. juna, koncert će biti ili u Klubu GKC-a ili na spratu ovog objekta.\nMiloje Marić, načelnik V gradske uprave kaže da je nakon javne nabavke posao poveren Zanatskoj zadruzi CNP iz Užica. Ugovor je zaključen 20. aprila a rok za završetak je 30 dana od uvođenja u posao, dodajući da će nadzor vršiti stručna lica iz gradske uprave.\nNajveći problem je dotrajali krov koji će kompletno biti saniran a radiće se i na unutrašnjem sređivanju bine, istakao je Marić.\nPodsećamo, sa ukupno 12 miliona dinara biće sufinansiran deo projekat Užice RES PUBLICA. Sredstva će biti usmerena za sanaciju i adaptaciju bine u dvorištu Gradskog kulturnog centra, za završetak nove stalne postavke posvećene Užickoj republici u okviru Narodnog muzeja, kao i rekonstrukciju javnog prostora ispred zgrade Skupštine grada Užica.\nOve radove će izvoditi Stabil pro iz Užica. Ugovor će biti potpisan u narednih nekoliko dana kada arhitekta koji je dao uslove za pomenuti projekat odobri koja nijansa kamena će ubuduće krasiti plato Gradske kuće.\nOsim tri stavke koje su finansirane, celokupan projekat kojim je Užice konkurisalo obuhvatao je i izgradnju rasvete duž gradske plaže i zamenu stakla u centralnom delu zgrade Narodnog pozorišta.


Uspešna godina za Turističku organizaciju “Bor” – RADIO TELEVIZIJA BOR\nUspešna godina za Turističku organizaciju “Bor”\nBOR – Za Turističku organizaciju “Bor“ prethodna godina je bila uspešna i kada je reč o organizovanju i učestvovanju na manifestacijama, a i kada je reč o realizaciji planova i projekata u turizmu. Na tradicionalnom Sajmu turizma u Beogradu, Turistička organizacija “Bor”, je na svom štandu predstavila celokupnu turističku ponudu grada i okoline, objedinjenu na jednom mestu u vidu „Galerijske prezentacije“ sa 18 uramljenih najlepših fotografija sa različitim motivima grada, Borskog jezera, Brestovačke banje, Lazareve pećine kao i celokupnim smeštajnim kapacitetima, tradicionalnim jelima, industrijskim turizmom. Kada je reč o manifestacijama koje oganizuje, “Dani Brestovačke banje” su prethodne godine okupili zavidan broj izlagača i posetilaca.\n“Dani Brestovačke banje ostvarili su bum u smislu da je zabeležena velika posećenost i da je ostvarena značajna izložbeno-prodajna dobit. Ovu manifestaciju finansijski su pomogli grad Bor i Ministarstvo trgovine i turizma, koje je pohvalilo ažurnost zaposlenih u našoj organizaciji” istakla je Maja Bakoč, direktor TO “Bor”\nTuristička organizacija Bor će i ove godine predstaviti turističko ponudu ovog dela Srbije na Međunarodnom sajmu turizma u Beogradu.\n“Ovogodišnji Sajam turizma u Beogradu doprineo je sklapanje više od 10 ugovara borske turističke organizacije sa privatnim agencijama i sa turističkim organizacijama u pripremama za nastup na ovoj manifestaciji. Osnova turističke ponude na sajmu ove godine biće lokaliteti Borsko jezero, Lazareva pećina i kanjon, koji privlače najveću pažnju turista koji obilaze ovaj deo Srbije” naglasila je Maja Bakoč, direktor TO “Bor”.\nOsnova razvoja turizma grada i okoline biće utemeljena u Lokalnom planu razvoja turizma grada Bor za period od pet godina, koji će biti koncipiran u ovoj godini. Akcenat Turističke organizacije “Bor”, a po preporuci resornog ministarstva, u tekućoj godini će biti na realizaciji manjih projekata afirmacije turističkih potencijala.\nTags: turisticka organizacija bor\nPrevious Ulica Božićne radosti u Zaječaru


U dijelovima Južne Koreje već 44 dana zaredom pada kiša, što su najduže monsunske padavine od 2013. godine, prenosi Rojters.\nTri spasilačka broda prevrnula su se i voda ih je odnijela dok su pokušavala da oslobode policijski čamac, koji se zaglavio u žici od brane, u blizini grada Šunšen, sjeveoristično od Seula.\nOčevici su rekli za Jonhap da su neki putnici s broda nestali, ali nema zvanične potvrde da su poginuli.\nNajmanje 16 osoba je stradalo, a 11 se smatra za nestale u Južnoj Koreji, u kojoj je 1.600 ljudi rasaljeno u proteklih nekoliko dana.\nU Seulu je rijeka Han nabujala preko obale u pojedinim oblastima, a pojedini putevi uz rijeku morali su da budu zatvoreni, dodaje Jonhap.\nPremijer Južne Koreje Čung Hong-von u srijedu je obišao neke od najteže pogođenih oblasti i pozvao vladu da razmotri prijedloge da se nekoliko provincija označi kao zone posebne katastrofe.\nJonhap dodaje da bi odluka o tome mogla da bude donesena u petak.\nNadležni za vanredne situacije primijenili su mjere kako bi spriječili da se virus korona proširi u teretanama i centrima, koji se koriste kao skloništa.\nNE LIČI NA SEBE: Poznatu glumicu ovisnost potpuno uništila, sve je počelo kada je na snimanju upoznala 'zloglasne' kolegice...\nHoroskop za srijedu 23. septembar: Šta vam poručuju zvijezde?\nŽIVOT KAKAV SE MOŽE SAMO POŽELJETI: Ovo su tri 'najpametnija' grada u svijetu, čak dva se nalaze u Evropi...\nMEKTIĆ RASPALIO DO DODIKOVIM POLTRONIMA: 'A je l` to vi kažete da je bolji kandidat osoba koja odrađuje prljave poslove za Gordanu Tadić, Milorada Dodika i Dragana Čovića!?'\nAIRBUS OTKRIO PLANOVE ZA BUDUĆNOST: Pogledajte u kakvim će se avionima putnici uskoro voziti… (VIDEO)\nNIJE STVAR U LJEPOTI: Razlozi zbog kojih muškarce tako privlače STARIJE žene\nBlumberg Bajdenu daje milione, želi bivšim zatvorenicima vratiti biračko pravo\nSTRAH SE UVUKAO MEĐU STANOVNIŠTVO: Zemljotres od 6,5 Richtera bio bi katastrofa za Zagreb…\nDžonson se obratio naciji, zbog korone šalje vojsku na ulice


Sve što može da iznenadi skijaše na početku sezone na Torniku - Užicka Republika Press\nPosle 15 dana, koliko je trajao polugodišnji servis i detaljan pregled, zlatiborska gondola danas je ponovo počela sa radom. Od sutra, kada na Zlatiboru zvanično počinje zimska turistička sezona, gondola će putnike od centra Zlatibora do Tornika i skijališta, prevoziti svakog dana od 8, 30 do 15 časova a poslednja vožnja sa Tornika je od 16 časova.\n“Ovo je prva zimska turistička sezona na Zlatiboru koja će početi sa gondolom koja se pokrenula 11. januara ove godine. Odlazak do skijališta Tornik je sada dosta jednostavniji, atraktivniji ali pre svega kraći. Umesto puta od oko 19 kilometara, koliko je otprilike od centra udaljeno skijalište, ako se vozite kolima, taj put je sada desetak kilometara kraći. U saradnji sa Skijalištima Srbije na početnoj stanici smo organizovali i prodaju karata za sve sadržaje na Torniku”, rekao je za Nova.rs pomoćnik direktora JP “Gold gondola” Milomir Tucović.\nSki sezona na Torniku počinje u petak, 24. decembra, kada će skijanje u ovom ski centru biti besplatno. Tokom subote i nedelje će važiti popust od 30 odsto na cenu ski karata. Radno vreme centra tokom zimske sezone biće svakog dana od 9 do 16 časova. Ski centar Tornik sezonu će započeti punim kapacitetom.\n“Očekujemo uspešnu sezoni a tokom novogodišnjih praznika između 40 i 45 hiljada gostiju. U ostalom delu sezone, prema sadašnjiem interesovanju i rezervacijama, na Zlatiboru će do kraja januara svakodnevno boraviti oko 30.000 turista. Svi raspoloživi sadržaji su spremni pa sezonu dočekujemo u punom kapacitetu”, rekao je za Nova.rs direktor TO Zlatibor Vladimir Živanović.\nJKP “Vodovod” započeo akciju čišćenja smeća na brani\nPetak rezervisan za salsa veče


Vlada FBiH: Osigurana su sredstva za nabavku vakcina – Visoko.ba\nVlada Federacije Bosne i Hercegovine obavijestila je javnost da za svoje građane ima osigurana potrebna sredstva za nabavku cjepiva protiv Covida-19.\nTrenutno se razmatraju proceduralne mogućnosti u okviru zakonskih rješenja, jer s državnog nivoa, pa ni putem resornog ministarstva, Vlada Federacije BiH nije blagovremeno obavještena da kompletan iznos sredstava treba uplatiti do 15. decembra 2020. godine za nabavku vakcina putem Instrumenta za globalni pristup cjepivu protiv bolesti COVID-19 (COVAX mehanizam). S obzirom na to da nije bila obavještena, kompletan iznos nije mogla ranije planirati, a ni uplatiti, navode iz Press ureda Vlade FBiH.\nTakođer, navode kako u potpisanom sporazumu, za koji je ovlastila federalnog ministra zdravstva, rokovi za uplatu rezerviranih doza vakcine, kao i njihovu isporuku nisu precizirani, te se tako sredstva nisu mogla ni planirati u ovogodišnjem budžetu Federacije BiH.\n– Naglašavamo da je Vlada Federacije BiH, u okviru COVAX mehanizma svoje obaveze redovno i blagovremeno izvršavala, te je podsjetimo, uplatila i avans za nabavku vakcina iz sredstava Budžeta Federacije BiH u iznosu od 2.124.800 KM, a prema Instrukciji državnog nivoa, odnosno Ministarstva civilnih poslova BiH – kaže se u saopćenju.\nResorna ministarstva zdravstva i finansija rade na rješavanju ovog pitanja, a obavještavamo sve građane Federacije BiH da se ne brinu i da će vakcina biti dostupna u rokovima u kojima je i planirana, poručili su iz Vlade FBiH.\n← U BiH 61 funkcioner obavlja dodatne funkcije u institucijama


Još jedna Aksa stiže u Novi Sad! Spremite se za zabavu i popuste! - Zelena učionica\nJoš jedna Aksa stiže u Novi Sad! Spremite se za zabavu i popuste!\nU subotu, 15. septembra, u BIG šoping centru u Novom Sadu sa radom počinje Aksa store prodavnica koja nudi proizvode iz asortimana svih kategorija proizvoda renomiranih proizvođača za decu uzrasta od rođenja do četiri godine.\nOtvaranje je zakazano za 10 časova, a sa jubilarnom petnaestom prodavnicom u maloprodajnom lancu Aksa ulazi u šoping centre prilagođavajući se tako životnim stilovima i potrebama savremenih roditelja.\nOtvaranje Aksa store prodavnice u Novom Sadu pratiće specijalna akcija sa odabranim artiklima koji će biti na popustu do čak 40 posto. Akcija će trajati do 23. septembra. Artikle na akciji kao i vredne poklone za one koji na dan otvaranja prvi obave kupovine u određenom iznosu pogledajte ovde.\nSvečani početak rada prodavnice biće obeležen veselo uz DJ-a, face painting i druženje sa klovnovima i animatorima.\nPoznata po tome da brine o najmlađima i njihovim porodicama, Aksa će tradicionalno povodom otvaranja nove prodavnice vrednim poklonima darovati sve bebe rođene u petak 14. septembra u porodilištu Kliničkog centra Vojvodine.\nPovedite mališane i 15. septembra uživajte u zabavi i popustima u novoj Aksi!\nZa vređanje nastavnika direktor ustanove može odrediti đaku da pomaže domaru, čisti sneg i lišće…\nHIT SASTAV: Ovako je prvak iz Bosne opisao svog oca


Eurozastupnici Picula i Bilčik osudili zloupotrebu vjere u Crnoj Gori | Crna Gora Vijesti | Al Jazeera\nEurozastupnici Picula i Bilčik osudili zloupotrebu vjere u Crnoj Gori\nStalni izvjestitelj Evropskog parlamenta za Crnu Goru i predsjednik delegacije u Parlamentarnom odboru za stabilizaciju i pridruživanje Evropske unije i Crne Gore osudili su nasilje na Cetinju.\nTonino Picula i Vladimir Bilčik pozvali su sve uključene aktere da rade na smanjenju napetosti (EPA)\nHrvatski eurozastupnik Tonino Picula i slovački Vladimir Bilčik osudili su u zajedničkom saopćenju “grube događaje” koji su pratili ustoličenje crnogorsko-primorskog mitropolita Srpske pravoslavne crkve (SPC) Joanikija i upozorili da “politička zloupotreba nečijih vjerskih uvjerenja” nije kompatibilna s reformskim procesom Crne Gore.\nPicula, stalni izvjestitelj Evropskog parlamenta za Crnu Goru, i Bilčik, predsjednik deelegacije u Parlamentarnom odboru za stabilizaciju i pridruživanje Evropske unije i Crne Gore, osudili su nasilje u nedjelju na Cetinju, prenosi Hina.\n“Kategorički osuđujemo grube događaje koji su ovog vikenda u Crnoj Gori pratili ustoličenje mitropolita Joanikija. Crna Gora bi trebala u potpunosti ispoštovati svoje obaveze i braniti pravo na slobodu mirnog okupljanja i slobodu govora, uvažavajući različita vjerska prava svojih građana”, navode Picula i Bilčik u zajedničkom saopćenju.\nMitropolit Joanikije ustoličen je u nedjelju ujutro na Cetinju uprkos protivljenju nekoliko hiljada demonstranata, koji su dva dana blokirali ceste prema tom gradu.\nPosebna odgovornost političkih i vjerskih čelnika\nUstoličenju su prethodili incidenti, u kojima je, prema službenim podacima, povrijeđeno sedam policajaca, desetak demonstranata zatražilo je medicinsku pomoć, a 14 ih je privedeno.\n“Crna Gora, kao zemlja kandidatkinja za pristupanje EU, mora shvatiti da njeni politički i vjerski čelnici imaju posebnu odgovornost u donošenju odluka kako bi opravdali povjerenje građana koji su im pružili podršku i izrazili veliku ambiciju za članstvom u EU”, ističe se u saopćenju.\n“Politička zloupotreba nečijih vjerskih uvjerenja nije kompatibilna s trenutnim reformskim procesom Crne Gore. Nadamo se kako ova situacija neće dugoročno ugroziti međunarodni položaj Crne Gore i dugu historiju mirnog suživota među ljudima različitih vjerskih pripadnosti i etničkih skupina”, zaključuje se u saopćenju.


DS Beograd NATO predsednik opštine Žitkovac Boža Marković - Nesvrćanin Dveri Nenad Stanković Aleksinac.Net opština Miodrag Tasić Centar za kulturu i umetnost saobraćaj Crveni krst Dušan Ostojić SNS škole Niš košarka intervju pozorište Napredak KK fudbal hapšenje Ivan Dimić Aleksandar Vučić izbori budžet Radio Aleksinac Aleksinački Rudnik\n<< < 3 4 5 6 7 8 9 10 > >>Ukupno: 277 Displaying: 51 - 60\nKOŠARKAŠKA LIGA SRBIJE: Napredak "overio" Beograđane\nVeliki favorit položen na pleća\nKOŠARKAŠKA LIGA SRBIJE: Napredak slavio u Valjevu\nTreća pobeda Aleksinčana za vrh tabele.\nAleksinački košarkaši igraju u Valjevu i nadaju se pobedi\nPriliku da upišu prvi trijumf na strani ove sezone košarkaši aleksinačkog Napretka imaće u subotu, 26. oktobra kada igraju sa Metalcem u Valjevu u 4. kolu Košarkaške lige Srbije.\nNapredak ubedljiv protiv Vojvodine na svom terenu\nI drugu pobedu na svom terenu u Košarkaškoj ligi Srbije zabeležili su košarkaši aleksinačkog Napretka pošto su rezultatom 112:94 (28:26, 27:27, 29:20, 28:21) pobedili novosadsku Vojvodinu koju sa klupe predvodi proslavljeni Miroslav Muta Nikolić.\nAleksinački Napredak dočekuje Vojvodinu sa Mutom Nikolićem\nDrugi meč na svom terenu košarkaši aleksinačkog Napretka odigraće u subotu, 19. oktobra kada u 3. kolu Košarkaške lige Srbije dočekuju novosadsku Vojvodinu čiji je novi trener proslavljeni Miroslav Muta Nikolić. Trener domaćina Nebojša Raičević očekuje novu pobedu u Aleksincu, a poziva publiku da u tome pomogne njegovim igračima koji će se suprostaviti timu koji ima oba poraza u sezoni.\nKošarkaši Novog Pazara savladali su ekipu Napretka iz Aleksinca sa 81:71 (20:17, 22:19, 19:13, 20:22), u utakmici drugog kola Košarkaške lige Srbije.\nNapredak počinje novu sezonu\nU subotu 5. oktobra KK Napredak JKP počinje sezonu u Košarkaškoj ligi Srbije. Utakmica protiv OKK Beograd u sportskoj hali je besplatna za sve zainteresovane aleksinčane.\nDo početka prve sezone aleksinačkog tima Napredak u Košarkaškoj ligi Srbije ostalo je još 9 dana, a trener košarkaškog kluba iz Aleksinca Nebojša Raičević ističe da je zadovoljan dosadašnjim tokom priprema. Kao poslednje pojačanje trener najavljuje 28-godišnjeg centra Dušana Ognjenovića.


Inovativna Huawei rešenja značajno unapredila poslovanje kompanije EuroPoint | MediaPress\nZahvaljujući sjajnim dostignućima kompanije Huawei, firma EuroPoint značajno je unapredila svoje poslovanje u prethodnom periodu. Saradnja između ove dve kompanije u cilju unapređenja aplikacije QuoteStation koja pruža finansijske, robne i poslovne informacije, doprinela je povećanju performansi i smanjila kašnjenja.\nPrimenom inovativih rešenja kompanije Huawei, EuroPoint je došao na lidersku poziciju nudeći daleko više mogućnosti od konkurencije i poslujući naprednije nego ranije.\nNiko Cuca iz kompanije EuroPoint istakao je da je od svih potencijalnih dobavljača, samo Huawei svojim mogućnostima i rešenjima u potpunosti ispunio tehnološke zahteve plana kontinuiteta poslovanja. Prema njegovim rečima, Huawei nudi brže skladištenje sa minimalnim kašnjenjem, u paketu sa tehničkom stručnošću i podrškom pouzdanih partnera koji su jako bitni za ovakav projekat.\nNadogradnja IT usluga kompanije EuroPoint, direktno je uticala i na zadovoljstvo krajnjih korisnika, što je na kraju rezultiralo povećanim brojem kupaca. Finansijske usluge koje kompanija nudi sada su pristupačnije nego ikada ranije, a transakcije su daleko brže.\nTim kompanije EuroPoint u potpunosti je posvećen razvoju finansijskih aplikacija poput onih za brokerske kuće, banke, finansijske institucije i maloprodajne klijente.\nPored toga, kompanija takođe doprinosi rastućem trendu usluga digitalnog plaćanja, podstaknutih pandemijom i uskoro planira da ponudi usluge plaćanja računa putem interneta.\nHuawei OceanStor Dorado 3000 V6 sa FlashLink inteligentnim algoritmima i End to End (E2E) Non-Volatile Memory express (NVMe) arhitekturom nudi kašnjenje od samo 0,05 ms i lako može da obrađuje istovremene transakcije desetina miliona korisnika i efikasno sprečava prekide servisa.\nUsluge uvek ostaju nepromenjene, bez vremena čekanja tokom nadogradnje sistema. EuroPoint je implementirao FusionServer Pro Rack Server koji pruža vrhunske performanse i odličan kapcitet proširenja poslovanja.\nTag:aplikacija za web trgovinuEuroPointfirmaHuaweiHuawei proizvodiInovativna Huawei rešenjakompanijaNadogradnja IT usluga kompanije EuroPointNiko CucaposlovanjePrimena inovativih rešenja kompanije HuaweiQuoteStationunapređenje aplikacijeunapređenje poslovanja\nKeindl Sport ima 50-tak zaposlenih i ostvaruje godišnje oko 13,2 miliona e\nRepertoar niškog Narodnog pozorišta za april


Za neiskorišćene festivalske ulaznice zamjenske ili povraćaj novca - BIGportal.ba\n10 Avgusta, 2020 10 Avgusta, 2020 0364\nVlada Srbije utvrdila je osnov za zamjenu ulaznica za kulturno-umjetničke manifestacije koje su otkazane usled pandemije, odnosno za nadoknađivanje njihove vrijednosti, navodi se u Uredbi koju je objavio Službeni glasnik.\nUredba se odnosi na neiskorišćenje ulaznice za koncert, festival, priredbu ili drugu kulturno-umjetničku manifestaciju koja je otkazana usljed pandemije COVID-19.\nKupcu neiskorišćene ulaznice organizator manifestacije može ponuditi da je iskoristi prilikom narednog održavanja manifestacije ili da je iskoristi za neku drugu manifestaciju koja ima istog organizatora, a za koju cijena ulaznice nije niža od cijene neiskorišćene.\nAko kupac prihvati ovakvu ponudu, organizator manifestacije izdaje mu zamjensku ulaznicu.\nOvakvu ponudu organizator daje bez obzira da li su ulaznice kupljene kod njega ili kod posrednika.\nZamjensku ulaznicu kupac može da iskoristi u periodu od godinu dana od objavljivanja ponude, a najkasnije do 31. decembra sljedeće godine.\nUkoliko se kupac odluči za povraćaj iznosa koji je platio za neiskorišćenu ulaznicu organizator ima obavezu da povraćaj novca izvrši za najviše 14 dana.


Putin: Narednih dana dogovor Rusije i SAD o Siriji - 05.09.2016, Sputnik Srbija\nPredsednik Rusije Vladimir Putin danas je na konferenciji za medije u okviru samita G20 u Kini, rekao da će uskoro doći do normalizacije odnosa sa SAD i da u... 05.09.2016, Sputnik Srbija\n15:54 05.09.2016 (Osveženo: 20:44 05.09.2016)\n© AP Photo / Alexei Druzhinin/ Sputnik, Kremlin PoolPredsednik Rusije Vladimir Putin govori na konferenciji za medije u okviru Samita G20 u Handžou na istoku Kine.\nPredsednik Rusije Vladimir Putin danas je na konferenciji za medije u okviru samita G20 u Kini, rekao da će uskoro doći do normalizacije odnosa sa SAD i da u narednih nekoliko dana očekuje dogovor u vezi sa Sirijom.\nRad na samitu G20 u Kini bio je uspešan i odražavao je interese svih zemalja, uključujući i Rusiju, rekao je ruski predsednik.\nLideri 20 najvećih svetskih ekonomija okupili su se u kineskom Hangdžou na dvodnevnom samitu koji je usmeren na izgradnju inovativne, ojačane, međusobno povezane i inkluzivne svetske ekonomije.\n„Što se tiče rada, on je bio potpuno ozbiljan i sadržajan. Zaista odražava interese svih, ’dvadeset‘ zemalja, uključujući i Rusiju. Ove godine, na predlog kineske strane, fokusirali smo se na ključna pitanja današnjice“, rekao je ruski lider.\nRuski predsednik je rekao da se nada da će doći do potpune normalizacija odnosa sa SAD.\n„Nadam se da će se to jednom dogoditi (razgovor o sankcijama) i normalizacija, normalizacija odnosa u punom formatu, uključujući i sa Sjedinjenim Državama, koje su, svakako, za nas veoma važan partner. Iako je trgovinski promet sa Sjedinjenim Državama minimalan“, istakao je Putin.\n„Što se tiče tema o kojima smo zaista razgovarali, prva je Sirija. I naša moguća saradnje u tom pravcu. I SAD i Rusija zainteresovane su za borba protiv terorizma“, rekao je Putin na konferenciji za medije u okviru samita G20 u kineskom Hangdžou, odgovarajući na pitanje koje su teme razmatrane tokom sastanka Vladimira Putina sa predsednikom SAD Barakom Obamom.\n„Osećam interes predsednika Sjedinjenih Američkih Država. Čini mi se da on potpuno iskreno nastoji da postigne rezultate u borbi protiv terorizma i rešavanje sirijskog sukoba“, istakao je Putin.\nPredsednik Rusije je izjavio da se nada da će se narednih dana postići dogovor sa SAD o Siriji, ali je prerano govoriti o nekim parametrima.\n„Čini mi se da je prerano govoriti o nekim parametrima našeg dogovora, ali se veoma nadam se da će, ako dogovor bude postignut, a imam razloga da verujem da to može da se desi u narednih nekoliko dana, naš zajednički rad sa Sjedinjenim Američkim Državama u borbi protiv terorističkih organizacija, uključujući i u Siriji, biti znatno poboljšan i intenziviran“, zaključio je Putin.\nRuski predsednik je rekao da je tokom razgovora na G20 sa američkim predsednikom Barakom Obamom samo kratko dotaknuta tema sankcija, ali „ja ne vidim smisla za slične diskusije. Nismo mi inicirali uvođenje sankcija. Mislim da je razgovor o ovim pitanjima stvar budućnosti, ako ikada dođe do razgovora“, istakao je Putin na konferenciji za medije.\nNema „crvenih linija“ u pregovorima sa Japanom\nŠto se tiče odnosa sa Japanom, stvaranje povoljnih uslova za rešavanje bilo kakvih pitanja, uključujući i zaključivanje mirovnog sporazuma, izuzetno je važno, izjavio je ruski predsednik.\nGovoreći na konferenciji za medije Putin je pozvao da se ne traže „crvene linije“ u pregovorima sa Japanom oko Kurilskih ostrva, već da, umesto toga, jedni drugima krenu u susret.\n„Hajde da ne tražimo ’crvene linije‘, hajde da ne idemo u ćorsokak, već da idemo kroz otvorene ulice, u kojima je kretanje u različitim smerovima, u obe strane“, odgovorio je Putin na pitanje novinara gde je „crvena linija“ u pregovorima sa Japanom oko Kurilskih ostrva.\nJapan pretenduje na ostrva Iturup, Kunašir, Šikotan i Habomai, pozivajući se na bilateralni Traktat o trgovini i granicama iz 1855. godine. Stav Moskve je da su južna Kurilska ostrva ušla u sastav SSSR-a nakon Drugog svetskog rata i da ruski suverenitet nad njima, koji ima odgovarajuću međunarodnu formu, ne može biti doveden u pitanje.\nOdnosi Rusije i Turske\nRusija očekuje rezultate istrage smrti pilota ruskog aviona Su-24 koje sprovode turske vlasti, rekao je ruski predsednik Vladimir Putin.\nOn je podsetio da je u Turskoj uhapšen pilot koji je oborio ruski avion Su-24, kao i čovek koji je na teritoriji Sirije pucao po našim pilotima koji su se katapultirali.\n„Sada čujemo da je ovaj incident prošao bez ikakvih sankcija turskog rukovodstva sa ciljem da se zakomplikuju odnosi i to su uradili ljudi koji su kasnije pokušali da izvrše državni prevrat. Mi to ne znamo, čekamo istragu koju vrše turske vlasti“, istakao je Putin.\nRusija podržava stav Kine o Južnom kineskom moru\nRusija podržava stav Kine o odluci haškog arbitražnog suda o Južnom kineskom moru, izjavio je ruski predsednik Vladimir Putin na konferenciji za medije u okviru Samita G20 u Kini.\n„Mi se solidarišemo sa Kinom i podržavamo njen stav o ovom pitanju, da ne prizna odluku ovog suda… To nije politički stav već čisto pravni, i sastoji se u tome da bilo koji arbitražni postupak treba da iniciraju strane u sporu, a arbitražni sud mora da sasluša argumente i stavove strana u sporu. Kao što je poznato, Kina se nije obraćala Arbitražnom sudu u Hagu i njen stav tamo niko nije slušao. Kako onda mogu da se priznaju te odluke? Mi podržavamo stav Kine o tome“, istakao je Putin.\nArbitražni sud u Hagu je 12. jula odlučio da Kina nema osnov za teritorijalne pretenzije u Južnom kineskom moru u okviru linije od devet tačaka. Sud je, takođe, odlučio da sporne teritorije arhipelaga Spratli nisu ostrva i da ne obrazuju specijalnu ekonomsku zonu. Kina je odgovorila da odluku suda ne smatra pravosnažnom, da je ne priznaje i ne prihvata.


RTS :: U Siriji ubijen oficir Revolucionarne garde Irana\nSvet U Siriji ubijen oficir Revolucionarne garde Irana\nponedeljak, 30. nov 2020, 22:44 -> 22:47\nVisoki oficir elitne Revolucionarne garde Irana likvidiran je u vazdušnom udaru izvedenom u pograničnom pojasu Iraka i Sirije, na sirijskoj teritoriji, saopštile su iračke snage bezbednosti i zvaničnici lokalnih paravojnih frakcija.\nNije potvrđen identitet ubijenog iranskog oficira, koji je, kako se navodi, likvidiran sa još trojicom svojih saputnika.\nU izveštaju Rojtersa se kaže da je u vozilu u kojem je putovao visoki oficir Revolucionarne garde Irana bilo oružja, kao i da je napad izvršen između subote i nedelje neposredno nakon što je njihov automobil prešao iz Iraka na teritoriju Sirije.\nIračke paravojne jedinice koje podržava Iran pomogle su da se pronađu tela nastradalih, potvrđeno je iz dva izvora ali bez drugih, detaljnijih informacija o vremenu i eventualnim izvršiocima napada.\nOva likvidacija je izvedena nekoliko dana nakon ubistva iranskog nuklearnog naučnika Mohsena Fahrizadeha nadomak Teherana, za koje su iranske vlasti optužile Izrael, koji je istovremeno pokrenuo vazdušne udare na brojne iranske i sirijske ciljeve na teritoriji Sirije.\nVlasti u Teheranu pribojavaju se rasplamsavanja sukoba uoči inauguracije novoizabranog američkog predsednika Džo Bajdena kojeg smatraju manje naklonjenim konfrontaciji sa Iranom od Donalda Trampa.\nFBI pronašao ukradeni vojni “hamvi” Nacionalne garde u Los Anđelesu\nRuski konzulat u Njujorku bez telefona, Moskva traži odgovore\nUhapšeno 50 osoba zbog veza sa Ndrangetom, istraga i protiv političara\nTrojica pripadnika Nacionalne garde poginula u padu helikoptera


Dačić: „Haradinaj je bio pesma u odnosu na Kurtija i Osmani“ – Srce Srbije\nDačić: „Haradinaj je bio pesma u odnosu na Kurtija i Osmani“\nDijalog sigurno ne zavisi od Aljbina Kurtija i Vjose Osmani, taj dijalog, da se pitala Priština ili Beograd, verujem da ne bi ni počeo. Njima nije potreban taj dijalog, jer za njih se podrazumeva da mi priznamo Kosovo, ocenio je ovog jutra za TV Pink predsednik Narodne skupštine Srbije i lider Socijalističke partije, Ivica Dačić.\nPrištini je, kako kaže Dačić, problem to što Beograd insistira na kompromisu, a taj kompromis je, sa gledišta Prištine – ekstreman pristup, ocenjuje dalje Dačić.\nKaže da se u Beogradu raspravljalo o tome ko je bolji za Srbiju, te da su se se „ubili ocenjujući da li je to – Hašim Tači, Ramuš Haradinaj ili sadašnji premijer, Aljibn Kurti.\n„Govorili smo za Haradinaja da je najgori, sada, Haradinaj je bio pesma u odnosu na ovog Kurtija i Osmani“, ocenio je Dačić.\nTvrdi da su Kurti i nova kosovska predsednica, Vjosa Osmani, kombinacija koja ima podršku dela međunarodne zajednice, tj, onog dela koji nije previše naklonjen načinu vođenju dijaloga Briselu, tj pokušaja da se dođe do kompromisa.\nZa Osmani koja je na poslednjim izborima učestvovala na listi Samoopredeljenja, ujedno kaže da je „prebeglica, jer je ona prešla iz jednog političkog tabora u drugi“. Podsetio je ujedno da je Osmani, ispred LDK prethodno bila predsednica skupštine u sedmom sazivu parlamenta.\nDačić se ujedno zapitao i „kakav je to dijalog, kada oni u startu kažu – mi ne prihvatamo Briselski sporazum„.\n„Ništa ne prihvataju i o čemu mi da vršimo dijalog“, tvrdi dalje Dačić.\nA teme o kojima Priština želi da razgovara su uvek iste, dodao je – „ratne odštete, izvinjenja, te ovo, te ono…“\nDačić je ujedno otkrio da je predsednik Srbije, Aleksandar Vučić izdao „instrukcije“ u ophođenu prema prištinskim zvaničnicima „da mi njima ne odgovaramo na isti način, već da guramo princip regionalne stabilnosti i pomirenja jer to nama najviše odgovara“.\nPredsednik skupštine Srbije kaže da se „trudi“ da ih ispoštuje.\n„Odgovara nam mir kako bismo mogli dalje ekonomski da napredujemo, i kada je u pitanju Crna Gora, BiH pa i situacija sa Hrvatskom i ono što se dešava na KiM – da na sve to gledamo sa jednim smirenim tonom i pokažemo konstruktivnu ulogu Srbije“, dodao je Dačić.


Jeftini letovi iz Srbije za Kamerun - Avionske karte Srbija Kamerun - eSky.ba\nLetovi iz Srbije za Kamerun\nPretražite letove iz Srbije za Kamerun\nProvjerite najbolje ponude letova iz Srbije za Kamerun\n✔ Postoje li posebne ponude za letove iz Srbije za Kamerun na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Kamerun?\n✔ Ako rezerviram let iz Srbije za Kamerun, mogu li rezervirati ujedno i smještaj?\n✔ Koje avio-kompanije nude letove iz Srbije za Kamerun?\nBudite sigurni, da na eSky.ba ponuda letova iz Srbije za Kamerun uključuje ne samo niskotarifne avio-kompanije, već i one koje su specijalizirane za visoki standard.


Promocija ideje o osnivanju neformalnog regionalnog centra za projekte – Biznis.ba\nobjavljeno 08. okt 2018. u 08:18\nRegionalni forum za tržište, investicije i statistiku – TIS organizuje Međunarodnu konferenciju “Konkurentnost regionalnog tržišta, značaj statistike i inovacija” koja će biti održana 8. i 9. oktobra u Sarajevu.\nRegionalni forum za tržište, investicije i statistiku kao neformalna regionalna mreža vladinih institucija, privrednih i nevladinih organizacija promovisan je u aprilu 2017. godine s ciljem razvoja i promocije zajedničkog tržišta, regionalnih investicija i statistike.\nRezultat uspješne saradnje svih partnera jeste Međunarodna konferencija o regionalnom tržištu, razvoju statistike i mogućnostima investiranja koja je organizovana u novembru prošle godine.\nKonferencija koja će biti održana 8. i 9. oktobra predstavlja nastavak uspješne saradnje organizatora i partnera.\n– Ukoliko povučemo paralelu, vidjet ćemo da je prošle godine konferenciju organizovalo 28 partnera, a imali smo i 18 medijskih partnera, dok ove godine možemo se pohvaliti brojkama od 30 partnera koji su uključeni u organizaciju ovog događaja, te 24 medijska partnera sa kojima imamo i više nego korektnu saradnju. Ove brojke nas zasigurno ohrabruju i pokazuju da smo na pravom putu jer samo konkretnijom saradnjom vladinog, privatnog i nevladinog sektora i to na regionalnom nivou možemo odgovoriti različitim zahtjevima društva – saopćili su organizatori.


KOGA OVI LAŽU: Srbija gradi autoput do Sarajeva, ministarka upregla radnike – Mihajlovićka promenila ploču! – Balkan Breaking News\nKOGA OVI LAŽU: Srbija gradi autoput do Sarajeva, ministarka upregla radnike – Mihajlovićka promenila ploču!\nby aleksandar - 26/07/2017 26/07/2017 0\nPredložiću da maksimalna brzina na autoputu bude 130 kilometara na sat, kaže Mihajlović.- Srbija spremna da gradi autoput do Sarajeva\nPotpredsednica vlade i ministarka građevinarstva Zorana Mihajlović je danas kritikovala je danas izvođače radova na delu Koridora 10 od Srpske Kuće do Levosoja, u blizini Bujanovca, i zatražila da pojačaju radove kako bi ta deonica bila gotova u predviđenom roku – do novembra.\nMihajlović je tokom obilaska radova, zajedno sa direktorima Koridora i Puteva Srbije, Zoranom Babićem i Zoranom Drobnjakom, zatražila od izvođača da povećaju broj radnika i mašina.\nReč je o veoma važnoj deonici Koridora 10, od 8,06 km. „To je jedina deonica Koridora 10, gde je glavni izvođač konzorcijum domaćih kompanija: Ratko Mitrović i Srbijaautoput, za mnogo domaćih podizvođača”, istakla je ministarka. Rok za završetak je, dodaje novembar, a izvođači su na otprilike polovini radova.\n„Radovi moraju da budu intenzivniji. Vlada je obezbedila novac, dozvole, preprojektovanje pošto je korito Južne Morave bilo problematično. Projekat je bio jako star. Moj utisak je da je ovo gradilište malo više našminkano nego što u stvarnosti jeste, zato ćemo intenzivirati naše posete, koje će biti nenajavljeno”, kaže Mihajlović. Ona je rekla da kada ta deonica bude završena da ostaje na južnom kraku Koridora 10 da se završi i autoput kroz Grdeličku klisuru, gde uskoro počinje asfaltiranje.\n„Na kraju smo izgradnje Koridora 10. Očekujem da ove kompanije budu malo ozbiljnije nego do sada. Imaćemo danas sastanak sa izvođačima, nadzorom i investitorom i da vidimo zašto izvođač nema više mašina i radnika”, navela je. Ona je poručila i da radnici moraju da imaju zaštitnu opremu pošto je primećeno da se o tome ne vodi dovoljno računa.\nPredložiću da maksimalna brzina na autoputu bude 130 kilometara na sat\n„Svaka mera koja može da pomogne da imamo veću bezbednost saobraćaja je dobrodošla”, navela je Mihajlović odgovrajući na pitanja novinara na Koridoru 10. Ona je podsetila da je to minsistarstvo, takođe, zaduženo za bezbednost saobraćaja.\n„Mislim da je to dobro (najavljena mera MUP-a), postoji u nekim drugim državama, bilo bi i u Srbiji. Kako reče direktor Koridora Srbije – uskoro ćemo imati najmoderniji autoput. Možda treba, takođe, razmišljati i to će biti jedna od mojih predloga da razgovramo sa svima – da dođemo i na onu evropsku brzinu za autoputeve, a to je 130 km na sat”, naglasila je ministarka.\nOna je rekla da Srbija može da poveća tu brzinu na autoputu pošto se puno ulaže u održavanje. „Imamo, zaista, moderan autoput i pokrenuću to pitanje”, dodala je. Na pitanje za koliko je ona svojim vozilom prešla autoput od Beograda do Niša, Mihajlović je rekla da je vožnja trajala ukupno tri sata i da su vozili po propisu.\n„Došla sam ranije u obilazak gradilišta, zaboravlja se da mi samo kroz Grdeličku klisuru nemamo autoput. Vozili smo kako treba”, dodala je Mihajlović. (Tanjug)\nSrbija je spremna da gradi autoput Beograda – Sarajevo i već je urađena studija izvodljivosti, ali BiH mora da se dogovori o ruti na njihovoj teritoriji, izjavila je danas potpredsednica vlade i ministarka građevinarstva Zorana Mihajlović.\n„Od samog početka Srbija je potpuno spremna da gradi autoput ka Sarajevu, kada smo imali zajedničke sednice vlade, to je dogovoreno. Sa srpske strane postoji čak i studija izvodljivosti i tačno se zna koja će ruta biti, ali još nije jasna ruta kroz BiH, tu mora da postoji dogovor unutar BiH. Na taj dogovor ne može da utiče Srbija”, rekla je odgovrajući na pitanja novinara.\nOna kaže da BiH nije potpisala ni Sporazum o transportnoj zajednici, kao i da još nije obezbedila svu dokumentaciju za projekat izgradnje mosta Ljubovija – Bratunac.\nPrema njenim rečima, može da se desi da imamo most, a da ne može da se koristi, jer BiH nije papirološki završila dokumentaciju.\n„Mislim da neke stvari moraju da budu iznad politike, a to je bolji život građana i povezivanje građana. Most i put su dobri za svakoga, koje god nacionalnosti i vere bio”, dodala je Mihajlović.\nPročitajte još: PODIZU SPOMENIK SKENDERBEGU: Albanska ambasada pokrenula inicijativu u Mađarskoj, albanski istoričar šokirao javnost – evo šta su rekli o njegovom poreklu!\nSKANDAL U SARAJEVU: Oružana pljačka, holivudska akcija u BIH – “policajac u bekstvu” ! (FOTO)\nVEROVALI ILI NE – NAPREDOVAO DO GENERALA: Stepa Stepanović je tražio da ga izveden pred vojni sud, dok su se Srbi i Bugari borilli sa Turcima – on je orgijao i šenlučio! (FOTO)


Dudakoviću nije određen pritvor, već mere zabrane | Novine Toronto\nDudakoviću nije određen pritvor, već mere zabrane\nSud BiH odbio je predlog Tužilaštva BiH da se ratnom komandantu Petog korpusa Armije BiH Atfu Dudakoviću i još 12-orici pripadnika tog korpusa odredi pritvor, već im je odredio mere zabrane tokom suđenja, javili su mediji.\nNihada Buturović, jedna od advokata osumnjičenih, izjavila je da još nije poznato o kojim merama zabrane je reč, dodavši da se najverovatnije radi o zabrani međusobnog komuniciranja i zabrani komuniciranja sa svedocima.\nDudaković i ostali su uhapšeni u petak ujutro, a terete se za zločine nad srpskim civilima i vojnicima tokom u zapadnokrajiškim opštinama u jesen 1995. godine, kao i bošnjačkim civilima i vojnicima koji su tokom rata bili lojalni Fikretu Abdiću.\nPredsednik Republike Srpske Milorad Dodik izjavio je Srpskoj novinskoj agenciji (SRNA) da je očekivana takva odluka Suda BiH, ali i da su pravosudni organi BiH "pod stalnim pritiskom i uticajem bošnjačkih političkih i verskih elita" koje "obično izdejstvuju ili oslobađajuću presudu ili neprocesuiranje", ocenio je Dodik.\nPrema njegovim rečima, ovo je još jedan dokaz zašto ne postoji poverenje u pravosuđe na nivou BiH.